SAOPŠTENJE MUP-A: POLICIJA POSTUPALA PROFESIONALNO – Balkanekspresrb.rs\n19/04/2015 Off By\nNETAČNO JE DA JE POLIGRAFISTA, KOJI PO STRUCI MORA BITI PSIHOLOG, REKAO VLADIMIRU JEŠIĆU DA „NE MOŽE GARANTOVATI DA REZULTATI NEĆE BITI ZLOUPOTRELJENI“, A TO JE SPREMAN DA POTVRDI I PRED NADLEŽNIM ORGANIMA. TAKOĐE, NIJE ISTINA DA JE POLICIJA DOLAZILA U DŽIPOVIMA IZ BEOGRADA I OČIGLEDNO TIME JEŠIĆ ŽELI DA OBMANE JAVNOST I NARUŠI UGLED MUP-A\nBiro za saradnju s medjima MUP-a\nMINISTARSTVO unutrašnjih poslova odbacuje zlonamerne i tendeciozno navode Vladimira Ješića da je policija prema njemu postupala neprofesionalno i da nije ništa preduzela kako bi uhapsila navodne počinioce napada na njega.\nPolicija je krajnje profesionalno i odgovorno pristupila celom slučaju, a u cilju njegovog rešavanja iz Beograda u Inđiju je upućen i poligrafista, kako bi se utvrdile sve činjenice i okolnosti ovog slučaja.\nNetačno je da je poligrafista, koji po struci mora biti psiholog, rekao Ješiću da „ne može garantovati da rezultati neće biti zloupotreljeni“, a to je spreman da potvrdi i pred nadležnim organima. Takođe, nije istina da je policija dolazila u džipovima iz Beograda i očigledno time Ješić želi da obmane javnost i naruši ugled MUP-a.\nPodsećamo da je na osnovu zahteva nadležnog tužilaštva Vladimiru Ješiću i dvojici svedoka ponuđeno da se poligrafski testiraju, međutim oni su to odbili. Vladimir Gak, kome je takođe ponuđeno poligrafsko testiranje, pristao je da odgovara na pitanja poligrafiste i nije imao reakcije koje pokazuju bilo kakvu povezanost sa napadom na Ješića.\nPolicija će nastaviti sa intenzivnim radom, kako bi slučajevi prijavljenih napada u Inđiji i Beočinu bili rasvetljeni, i nećemo dozvoliti da bilo ko Ministarstvo unutrašnjih poslova uvlači u lične i političke sukobe.<\nSTEFANOVIĆ JE NAJAVIO I DA ĆE U POLICIJI BITI UVEDENA I DVA NOVA SEKTORA – ZA MEĐUNARODNE I


Upoznavanje đaka iz Parteša sa kulturnom nasleđom Kosova - Cultural Heritage without Borders\nVi se nalazite ovde: Vesti / Upoznavanje đaka iz Parteša sa kulturnom nasleđom Kosova\nU periodu januar – jun 2014 godine, pod rukovodstvom CHwB kancelarije na Kosovu i u saradnji sa članovima civilnog društva zastupljenih u Lokalnom Forumu Kulturnog Nasleđa Parteša, sproveden je projekat “Upoznajmo kulturno nasleđe Kosova”. U okviru ovog projekta, uz pratnju vodiča, organizovane su raznovrsne edukativne posete na različitim mestima kulturnog nasleđa. Cilj poseta je bio uključivanje i upoznavanje omladine iz Opštine Parteš sa raznolikostima i vrednostima kulturnog nasleđa Kosova.\nTokom posete Peći\nTokom ovog projekta organizovano je šest edukativnih poseta, od kojih su četiri sprovedene u Prizrenu dok su ostale dve bile u gradu Peć i Dečani. Tokom poseta, deca su bila u pratnji svojih učitelja i roditelja. Posebnost ovih poseta se ogleda u tome da je ovakav program po prvi put organizovan za učenike ove opštine koja je sa srpskom većinom. Učesnici su imali mogućnost da se upoznaju sa raznolikim mozaikom naše zemlje, u smislu upoznavanja raznovrsnih lokalnih kultura, verskim spomenicima i drugim tipologijama nasleđa.\nTokom posete Dečanu\nGrupe dobitnici ovog projekta su bili učenici srednjih škola ove opštine, u koje spadaju poljoprivredna i ekonomska škola iz sela Parteš i škole medicine i gimnazije iz sela Pasjana. U sklopu poseta organizovane su i zajedničke sednice sa učenicima tokom kojih su dobijeni njihovi utisci u vezi posećenih mesta. Uzimajući u obzir i anonimne evaluacije dobijenih od strane učesnika, većina njih je bila veoma zadovoljna sa organizacijom i sprovedenim posetama, izražavajući svoj entuzijazam da se u budućnosti organizuju posete i drugim mestima.\nTokom posete Prizrenu\nKroz ovu inicijativu, više od 230 učesnika je imalo priliku da obogati svoju radoznalost sa novim saznanjima o kulturnim dobrima koje ih okružuju, i da se razbiju predrasude o kulturnoj baštini drugih zajednica koje žive na Kosovu. Osim toga, oni su razvili osećaj pripadnosti, samokritičnost i osećaj poštovanja i očuvanja kulturne raznolikosti kao važan faktor u procesu pomirenja.\nProjekat “Upoznajmo kulturno nasleđe Kosova” je bio jedan od prioriteta Lokalnog Plana Kulturne Baštine Parteša. Ovaj plan izrađenog od strane CHwB, Opštine Parteš i drugih institucija sa centralnog nivoa u okviru Programa Lokalni Planovi Kulturne Baštine / 2012-2015.\nCultural Heritage without Borders Kosovo Office, Rr. Idriz Gjilani, Hyrja 4, nr.9, 10000 Prishtina, Kosova, Phone/Fax +381 (0)38 754 866, email: gro.b1594654359whc@o1594654359vosok1594654359


Jovanović (SzS): Gradski budžet za 2020. godinu dokaz da je decentralizacija Beograda laž - Beograd - Dnevni list Danas\nPočetna » Beograd » Jovanović (SzS): Gradski budžet za 2020. godinu dokaz da je decentralizacija Beograda laž\n1Piše: Beta 16. novembra 2019. 13.59 Izmenjeno: 14.00\nObraćajući se novinarima u centru Beograda, gde je Narodna stranka organizovala štandove i razgovor sa gradjanima, Jovanović je kazao da budžetom za 2020. godinu gradske opštine neće dobiti „bukvalno ni dinar više“ nego ove godine.\nOn je kazao da je većina opština procentualno dobila manje sredstava nego što iznosi ovogodišnja inflacija što, kako je naveo, znači da objektivno imaju manje novca i dodao da je nekoliko opština poput Palilule, Grocke i Obrenovca, „dobilo manje sredstava i u nominalnom iznosu“.\n„Obavezujemo se gradjanima da ćemo mi sprovesti pravu decentralizaciju Beograda koja podrazumeva i fiskalnu decentralizaciju i više novca za gradske opštine, a preduslov za to je da svi učinimo maksimum da što pre vidimo ledja najgoroj vlasti u modernoj istoriji Beograda“, poručuje Jovanović.\nKomentarišući gradski budžet za 2020. godinu, funkcioner Demokratske stranke Zoran Alimpić, ocenio je da se u Beogradu „godinama“ sprovodi proces decentralizacije. Kako je naveo, to potvrdjuje činjenica da je Grad preuzeo opštinski poslovni prostor i opštinska pravobranilaštva.\nJovanović (SZS): Radojičiću, zašto žmurite na uništavanje Beograda\n17. novembra 2019. u 13.42\nA on je veliki ekonomski strucnjak pa daje sebi za pravo da komentarise.


Zapad spreman za scenario haosa u BiH, neuralgična tačka – Brčko /video/\nZapad spreman za scenario haosa u BiH, neuralgična tačka — Brčko /video/\nSituacija u koju je dovedena Republika Srpska polako, kaže Pavić u emisiji Radio Sputnjika „Od četvrtka do četvrtka”, klizi ka nekoj novoj konferenciji. Za našeg sagovornika alarm da Zapad nešto sprema na Balkanu bila je priča o non-pejperima. U nezvaničnom slovenačkom dokumentu koji je procurio pre izvesnog vremena, bilo je navedeno da deo Republike Srpske treba da se spoji sa Srbijom, a ta formulacija za njih znači samo jedno — da Srbiji može da se pripoji istočni deo, koji je manji i siromašniji.Brčko neuralgična tačkaVeći deo ljudi u RS, podseća on, živi zapadno od Brčkog, kojeg je Zapad namerno ostavio kao neuralgičnu tačku na koju mogu da reaguju i gde mogu da intervenišu.„To je distrikt, on nije pod vlašću ni RS ni Federacije i ako bi SIPA igde pokušala da hapsi nekoga zbog povrede Inckovog Zakona o zabrani negiranja genocida, onda bi to bilo upravo tamo. Strahujem da bi mogli da počnu da se ostvaruju svi ti non-pejperi i na terenu upravo izazivanjem kriza. Presekli bi Republiku Srpsku pojavom hiljadu vojnika u Brčkom, a istovremeno bi napravili neki incident na severu Kosova, tako da Srbija mora da reaguje“, kaže naš sagovornik.Cilj je zavaditi Beograd i BanjalukuPoenta je, nastavlja Pavić, što na Zapadu veoma dobro znaju da kada bi se to desilo, teško da bi mogla da opstanu rukovodstva i u Banjaluci i u Beogradu, što bi izazvalo haos u srpskom političkom životu. Zbog svega navedenog, naš sagovornik je ubeđen da je Inckov potez bio u funkciji upravo ovakvog scenarija i naglašava da bi predstavnici Republike Srpske i Srbije već sledeće nedelje morali da razrade sve varijante kako bi složno pristupili rešavanju te situacije, a obavezno moraju da razgovaraju i sa saveznicima. Dodaje da Rusija i Kina ostaju ključni partneri Srba.Ruska pomoć SrbijiRusija se već definisala da ne priznaje novog visokog predstavnika, ali naš sagovornik kaže da mi samo možemo da se pitamo da li će u nekom trenutku ovde osvanuti neka nova baterija S-400, iako nismo videli ni da je ona napustila prostor Srbije. „O celoj situaciji treba pričati sa predstavnicima Rusije i predočiti im najgore scenarije. Grci nam takođe jesu prirodni saveznici i devedesetih su nas maksimalno podržavali, ali su oni pod pritiskom i zbog Turaka, i loše ekonomske situacije“, rekao je on.Ipak, Pavić ne isključuje mogućnost da bi srpski saveznici mogli da budu i mađarski premijer Viktor Orban, kao i zemlje-članice Višegradske grupe, pogotovo nakon spekulacija da bi Bakir Izetbegović mogao da računa na vojsku od 70 hiljada migranata koji su ušli u BiH i da bi od njih moglo da se napravi pet hiljada dobrih boraca.Šmit nema mandat da smiri situacijuNa pitanje da li bi novi visoki predstavnik u BiH Kristijan Šmit ipak mogao nešto da promeni nabolje, naš sagovornik na prvom mestu ističe da on svesno dolazi bez podrške dve stalne članice Saveta bezbednosti UN i da očekuje da će postupati po preporukama zapadnih zemalja. Iako mnogi priželjkuju da Šmit poništi Inckovu odluku, to se neće dogoditi, uveren je Pavić, jer bi onda protiv sebe okrenuo političko Sarajevo, a Zapad na to nije spreman. „Ovo je iskorak iz pozicije koju su oni sami napravili — Dejtonski sporazum je bio najbolji recept da BiH bude stabilna. Trebalo je izbaciti strance iz državnih institucija i prepustiti narodima da se sami dogovaraju. Zbog toga ne možemo da očekujemo od onog ko je napravio štetu da je sada popravi, to bi bila nepopravljiva naivnost“, dodaje on.Pavić očekuje da će Šmit u narednom periodu pokušati da napravi razdor između Beograda i Banjaluke. „Da bi se takav scenario sprečio, Beograd mora da ima istovetan stav sa Banjalukom i Moskvom po ovom pitanju, inače će to biti seme prekodrinskog razdora”, zaključio je Aleksandar Pavić.\nRepublika Srpska je u opasnosti. Balkan open je jaka poruka da za nju nema mesta. Nije to prvi put isto se desilo 1993 god kada su Srbija i Crna gora stvorile SR Jugoslaviju jasno poručivši Srbima preko Drine da za njih nema mesta. Žrtva te nakaradne tvorevine je bila Republika Srpska Krajina dok je Republika Srpska zbog velike borbenosti, istrajnosti i žrtava nekako pretekla. Sada joj se sprema scenario Nagorno-Karabaha. Srbi sa one strane Drine to sebi ne mogu niti smeju da dozvole po cenu da po ubrzanom postupku postanu Evropljani. To je bar lako sve što treba je da se odreknu nacije i vere te uđu u Nato uz obećanje muslimanima da se neće žaliti zbog gubitka bilo čega. U tom slučaju Nato je na Drini a Srbija sledeća u ostvarenju svog sna da postane članica EU. Razlika između Republike Srpske i Srbije je što u RS za razliku od Srbije plitučke partije a ni građani ne žele u EU. Pravde nema to smo već naučili.\nSviđa mi se tekst i naliza ali se nadam da se neće ostvariti ništa od navedenog(lošeg po Srbiju) scenarija.\npolitika, analize i mišljenja, od četvrtka do četvrtka\n18:40 01.08.2021 (Osveženo: 10:07 02.08.2021)\nRepublika Srpska je dala odličan prvi odgovor na zakon Valentina Incka, a sada je važno da Beograd dâ do znanja da stoji iza politike Banjaluke. Zapadne zemlje znaju da ne mogu da se ponašaju kao ‘90-ih, ali su verovatno spremne za izazivanje haosa u BiH i na Balkanu, upozorava politikolog Aleksandar Pavić, koji smatra da je neuralgična tačka — Brčko.\nSituacija u koju je dovedena Republika Srpska polako, kaže Pavić u emisiji Radio Sputnjika „Od četvrtka do četvrtka”, klizi ka nekoj novoj konferenciji. Za našeg sagovornika alarm da Zapad nešto sprema na Balkanu bila je priča o non-pejperima. U nezvaničnom slovenačkom dokumentu koji je procurio pre izvesnog vremena, bilo je navedeno da deo Republike Srpske treba da se spoji sa Srbijom, a ta formulacija za njih znači samo jedno — da Srbiji može da se pripoji istočni deo, koji je manji i siromašniji.\nBrčko neuralgična tačka\nVeći deo ljudi u RS, podseća on, živi zapadno od Brčkog, kojeg je Zapad namerno ostavio kao neuralgičnu tačku na koju mogu da reaguju i gde mogu da intervenišu.\n„To je distrikt, on nije pod vlašću ni RS ni Federacije i ako bi SIPA igde pokušala da hapsi nekoga zbog povrede Inckovog Zakona o zabrani negiranja genocida, onda bi to bilo upravo tamo. Strahujem da bi mogli da počnu da se ostvaruju svi ti non-pejperi i na terenu upravo izazivanjem kriza. Presekli bi Republiku Srpsku pojavom hiljadu vojnika u Brčkom, a istovremeno bi napravili neki incident na severu Kosova, tako da Srbija mora da reaguje“, kaže naš sagovornik.\n31 Jul, 20:13\nPoenta je, nastavlja Pavić, što na Zapadu veoma dobro znaju da kada bi se to desilo, teško da bi mogla da opstanu rukovodstva i u Banjaluci i u Beogradu, što bi izazvalo haos u srpskom političkom životu. Zbog svega navedenog, naš sagovornik je ubeđen da je Inckov potez bio u funkciji upravo ovakvog scenarija i naglašava da bi predstavnici Republike Srpske i Srbije već sledeće nedelje morali da razrade sve varijante kako bi složno pristupili rešavanju te situacije, a obavezno moraju da razgovaraju i sa saveznicima. Dodaje da Rusija i Kina ostaju ključni partneri Srba.\n„Kina se verovatno ne bi vojno angažovala na ovom prostoru, ali nam prodaje sve više oružja, važni smo joj i zbog jednog kraka ’Pojasa i puta‘, te bismo mogli da računamo na neku vrstu ekonomske potpore u slučaju eventualnih sankcija“, kaže Pavić.\nRusija se već definisala da ne priznaje novog visokog predstavnika, ali naš sagovornik kaže da mi samo možemo da se pitamo da li će u nekom trenutku ovde osvanuti neka nova baterija S-400, iako nismo videli ni da je ona napustila prostor Srbije. „O celoj situaciji treba pričati sa predstavnicima Rusije i predočiti im najgore scenarije. Grci nam takođe jesu prirodni saveznici i devedesetih su nas maksimalno podržavali, ali su oni pod pritiskom i zbog Turaka, i loše ekonomske situacije“, rekao je on.\nIpak, Pavić ne isključuje mogućnost da bi srpski saveznici mogli da budu i mađarski premijer Viktor Orban, kao i zemlje-članice Višegradske grupe, pogotovo nakon spekulacija da bi Bakir Izetbegović mogao da računa na vojsku od 70 hiljada migranata koji su ušli u BiH i da bi od njih moglo da se napravi pet hiljada dobrih boraca.\nNa pitanje da li bi novi visoki predstavnik u BiH Kristijan Šmit ipak mogao nešto da promeni nabolje, naš sagovornik na prvom mestu ističe da on svesno dolazi bez podrške dve stalne članice Saveta bezbednosti UN i da očekuje da će postupati po preporukama zapadnih zemalja. Iako mnogi priželjkuju da Šmit poništi Inckovu odluku, to se neće dogoditi, uveren je Pavić, jer bi onda protiv sebe okrenuo političko Sarajevo, a Zapad na to nije spreman.\n„Ovo je iskorak iz pozicije koju su oni sami napravili — Dejtonski sporazum je bio najbolji recept da BiH bude stabilna. Trebalo je izbaciti strance iz državnih institucija i prepustiti narodima da se sami dogovaraju. Zbog toga ne možemo da očekujemo od onog ko je napravio štetu da je sada popravi, to bi bila nepopravljiva naivnost“, dodaje on.\nPavić očekuje da će Šmit u narednom periodu pokušati da napravi razdor između Beograda i Banjaluke. „Da bi se takav scenario sprečio, Beograd mora da ima istovetan stav sa Banjalukom i Moskvom po ovom pitanju, inače će to biti seme prekodrinskog razdora”, zaključio je Aleksandar Pavić.\nSrpska jača nego ikad: Jedinstvena odluka posle koje BiH neće biti ista\n1 Avgust, 20:219\n1 Avgust, 20:027


S jedne strane, naime, uvidevši njegov talenat, mnogi su ga ohrabrivali da napravi prvi korak, a kada je to učinio - mnogi su, pak, pomislili da se "uzvezdio" te da zato više neće da peva po kafanama.\nKada ga je voditeljka upitala koliko je čekao da mu neko kaže "svaka čast, uspeo si", on je odgovorio:\n- Ja ću vam sad ispričati jednu priču... Ja sam rođen u Sarajevu. Tamo niko nije smeo da kaže da je pevač ili da je nešto. Odmah je bio ili p**er ili ovo ili ono... šta ja znam - počeo je priču u emisiji "Magazin In", pa izazvao i par osmeha, a voditeljku naveo da se uhvati za čelo.\n"PERFEKCIONISTA SAM I ČESTO UMEM DA KOMPLIKUJEM": Haris Džinović iskreno govori o svom senzibilitetu, planovima i budućim druženjima sa publikom!\n( Kurir.rs, M.G )\nTAGOVI: Haris DžinovićpevačkarijerapočeciSarajevomuzika


Objavljeno utorak, 19 mart 2019 08:08\nPovodom dodjele gramate istoričaru Goranu Kikoviću od strane Društva za nacionalnu kulturu I obrazovanje “Srpska stvar” iz Beograda saopštenjem se oglasio časopis Glas Holmije. Dostavljeno saopštenje Espona integralno prenosi.\nJoš jedna u nizu nagrada i priznanja dodijeljeno je Goranu Кikoviću, istoričaru iz Berana, koji do sada napisao osam knjiga iz istorije Srba u Crnoj Gori. Кiković je gramatu dobio u Beogradu 16. marta 2019. od Društva za nacionalnu kulturu i obrazovanje ''Srpska stvar'' iz Beograda za izuzetne zasluge i doprinos u jačanju srpske kulture i tadicije. Gramatu je potpisao i uručio na prigodnoj svečanosti upriličenoj u čast nagrađenom istoričaru Кikoviću, predsjednik ''Srpske stvari'' hadži Milan Srećković.\nКikoviću je ovom prilikom u ime ''Srpske stvari'' iz Beograda knjigu ''Jaruga'' Jova Ostojića o stradanju Đorđa Martinovića na Кosovu i Metohiji uručio Vladimir Janković. On je istakao u posveti da knjigu uručuje Goranu Кikoviću, velikom borcu za srpstvo.\nКiković se ovom prilikom zahvalio na uručenoj ''Gramati'' od strane Društva za nacionalnu kulturu i obrazovanje ''Srpska stvar'' iz Beograda i istakao da je iznenađen ovom nagradom koju mu dodjeljuje Srpska stvar jer se i on sam bori u Crnoj Gori za srpsku stvar. On je istakao da mu je drago što veliki broj institucija i organizacija u Srbiji prepoznaje njegovu i borbu organizacija koje predstavlja kao što je Srpska narodna odbrana Vasojevića i limske doline iz Berana i časopis ''Glas Holmije'', koji postoji od juna 2012.\nКiković je saopštio da će mu nagrada u vidu ''Gramate'', koju su mu uručili ljudi koji se bave nacionalnom kulturom i obrazovanjem u Srba dati dodatni stimulans da se bori za Srpsku stvar u Crnoj Gori, u kojoj su sve srpske vrijednosti ugrožene, zaključuje se u saopštenju Glasa Holmije.


SKANDAL: Raniji glavni stručnjak za NLO optužuje Pentagon da želi da ga ućutka | Banjaluka.net\nSKANDAL: Raniji glavni stručnjak za NLO optužuje Pentagon da želi da ga ućutka\nLuis Elizono, nekada se nalazio na čelu Pentagonovog programa za naprednu identifikaciju pretnji u vazdušnom saobraćaju. Danas ova institucija pokušava da ga prikaže kao neuračinjivog, jer kako kaže, želi da svetu otkrije njene zlonamerne aktivnosti.\nOptužba ovog uzbunjivača koja je privukla najviše pažnje jeste ta da Pentagon pojavama naobjašnjivih objekata u vazdušnim prostorima, verovatno NLO, daje preveliki značaj i obmanjuje mnjenje da bi oni mogli da ozbiljno ugroze ljudsku vrstu, prenosi nova.rs.\nOn u izveštaju koji je napisao navodi kako njegova agencija protiv njega vodi kampanju dezinformacijama.\nZbog toga je podneo žalbu generalnom inspektoru odseka za odbranu tvrdeći da su u agenciji postojale zlonamerne aktivnosti, neprofesionalno ponašanje i drugi prekršaji, navodi Gardijan.\nNavodi i da je jedan visoki zvaničnik otišao toliko daleko i pretio da će ljudima reći kako je on lud, što bi potencijalno moglo da ugrozi njegovu bezbednost.\n„Odgovorio sam mu, rekao sam mu da protiv mene može da pokuša da uradi šta god mu se prohte, ali da nisam mentalno oštećen, niti sam ikada prekršio svoju zakletvu“, rekao je Elizondo i dodao da se plaši odmazde od strane zvaničnika.\nOvi ataci na njega ga nisu iznenadili, a njihov uzrok vidi u tome što bi za mesec dana trebalo da izađe njegov dugo očekivani izveštaj o neidentifikovanim vazdušnim pojavama. Kako je rekao, neobjašnjivi objekti na nebu evoluiraju daleko dalje od naučne fantastike, ali ne bi trebalo da se posmatraju kao stvarne pojave koje mogu predstavljati pretnju nacionalnoj bezbednosti.\nOvo se kosi sa narativom vlasti, te je tako i američki senator Marko Rubi gostujući u emisliji 60 minuta upozoravao na ove pojave.\n„Želim da to shvatimo ozbiljno“, rekao je on.\nKancelarija generalnog inspektora koji vodi ovaj slučaj, nije želela da iznosi detalje o o statusu Elizondove žalbe, iako je njegov pravni tim rekao da će ona biti uzeta u razmatranje u junu.\n„Manipulišu informacijama o njemu“\nU žalbi je Elizondo takođe optužio predstavništvo Ministarstva odbrane, jer kako kaže, pokušava da ga diskredituje obmanjujućim informacijama o njemu.\n„Oni su dali te netačne podatke o meni nekim blogerima, i onda su oni širili intermetom informacije kako ja nikada nisam ni radio u Pentagonu, te da nikada nisam bio uključen bilo kakva ispitivanja“, žali se Elizondo.\n„To je rezultiralo time da ljudi po internetu počnu da me blate i pričaju da sam falcifikator“, dodaje.\nOtkako se povukao iz Pentagona javno insistira na tome da Vlada prizna svoje interese i da posveti više pažnje ovim istraživanjima.\nŠta smo poslednje saznali o NLO-u?\nPentagon je pre nešto više od mesec dana potvrdio autentičnost celog niza fotografija i videozapisa neidentifikovanih letećih objekata koje je snimila američka mornarica, a koji su procurili u javnost.\nFotografije i videozapise predmeta u obliku trougla koji trepću i kreću se kroz oblake snimili su pripadnici mornarice, rekla je portparolka Pentagona Su Gof u izjavi za CNN.\nTakođe je potvrdila da je osoblje mornarice napravilo i fotografije troje drugih neidentifikovanih letećih objekata – jednog u obliku kugle, drugog u obliku žira i jednog okarakterisanog kao „metalni balon“.\nŠta je NLO?\nIako se u javnosti takva misteriozna viđenja uglavnom nazivaju NLO-ima, što znači neidentikovani leteći objekti, savremeniji izraz koji se koristi u američkim obrambenim i obaveštajnim krugovima je UAP, odnosno neidentifikovani vazdušni fenomeni.\nNLO-i se u ozbiljnim krugovima uglavnom doživljavaju kao tema koja se povezuje sa teorijama zavjere o vanzemaljcima i pop kulturom. No UAP-ove, dokumentovana viđenja pojava koje ni vojni ni naučni posmatrači ne mogu lako identifikovati, obaveštajna zajednica shvata vrlo ozbiljno.\nOznake: NLO, Pentagon\nIZBORI U KANADI: Liberali Džastina Trudoa osvojili najviše mandata, moraće u koaliciju\nBAJDENOV PRVI GOVOR U UN: Svijet se nalazi u odlučujućoj deceniji


Ruski helikopteri i avioni jedini spas za Siriju, drže ISIS daleko od gradova – Vesti iz srbije i sveta\nHome > Svet > Ruski helikopteri i avioni jedini spas za Siriju, drže ISIS daleko od gradova\nNAJMANJE 31 terorista ISIS-a ubijen je, a više od 50 je ranjeno tokom oktobra kao rezultat ruskih vazdušnih napada na centralni region Sirije, izvestila je 30. oktobra Sirijska opservatorija za ljudska prava.\nPrema posmatračkoj grupi sa sedištem u Londonu, ruski ratni avioni su tokom oktobra izveli stotine vazdušnih napada na skrovišta ISIS-a u centralnoj Siriji.\nRatni avioni ruskih Vazdušno-kosmičkih snaga (VKS) bili su veoma aktivni iznad centralne Sirije. Samo 29. oktobra, 38 ruskih vazdušnih napada je gađalo ćelije ISIS-a u regionu. VKS ne samo da pruža blisku vazdušnu podršku snagama sirijske vlade u centralnom regionu, već i prikuplja obaveštajne podatke izviđačkim avionima i čuva sve ključne autoputeve naoružanim helikopterima.\nUprkos tome što su pretrpeli velike gubitke kao rezultat intenzivnih vazdušnih napada VKS-a i ponovljenih operacija češljanja od strane vladinih snaga, ćelije ISIS-a nastavljaju da deluju u centralnom regionu.\nTeroristi su navodno dobijali zalihe, uključujući oružje, od boraca koje podržavaju SAD, a koji se nalaze u oblasti Al Tanf u jugoistočnoj Siriji koju su okupirale SAD. SAD imaju oko 200 vojnika raspoređenih u malom garnizonu koji je uspostavljen u srcu te oblasti 2016. godine, navodno da bi se suprotstavio ISIS-u.\nBrod sa migratima se nasukao zbog lošeg vremena u blizini Krita


MANS o odluci ASK: Iz neprava ne može biti prava - Vijesti.me\n"ODLUKE NA OSNOVU NEZAKONITOG PRAVILNIKA"\nAgencija ima prećutno odobrenje da krši propise: Radulović\nFoto: Savo Prelević Autori: Ivan Čađenović, Mila Radulović\nOdluke koje je Agencija za sprečavanje korupcije (ASK) donosila na osnovu nezakonitog pravilnika o sprečavanju sukoba interesa javnih funkcionera više su nego sporne.\nTo je “Vijestima” kazao advokat Veselin Radulović nakon što je Ustavni sud (US) proglasio neustavnim Pravila o radu ASK u dijelu sprečavanja sukoba interesa javnih funkcionera iz 2016. godine.\n“Nesporna je činjenica da je Agencija u jednom relativno dužem periodu donosila odluke na osnovu opšteg akta koji nije saglasan sa Ustavom i zakonima, odnosno nezakonit”, kazao je Radulović.\nIz Agencije su juče ”Vijestima” saopštili da znaju za odluku Ustavnog suda, ali da navedena Pravila predstavljaju samo jedno od internih akata koja regulišu ovu i druge oblasti iz nadležnosti tog organa.\n“Navedena Pravila je usvojio Savjet Agencije. Odluka Ustavnog suda koja se odnosi na predmetna pravila ni u kom slučaju ne može uticati na zakonitost odluka koje je donijela Agencija u skladu sa Zakonom o sprečavanju korupcije”, piše u odgovoru ASK-a.\nSaopštili su da su dosadašnje odluke ASK-a, imajući u vidu posljedice koje institut ukidanja podrazumijeva, donijete u okviru zakonskih njenih ovlašćenja.\nPravilnikom je, međutim, definisan cijeli postupak, kojim se utvrđuje da li je javni funkcioner u sukobu interesa, što je definisano i u prvom stavu tog dokumenta.\nRadulović tvrdi da ga čudi stav Agencije, s obzirom na to da je jedan od opštih pravnih principa da “iz neprava ne može izdaći pravo”.\nKazao je i da zabrinjava činjenica da jedan organ sa takvim nadležnostima, tvrdi ne prvi put, pokazuje da u svom radu krši zakon i Ustav.\n“Nažalost, do sada je to ostalo bez ikakvih posljedica i čini se da rukovodeći kadar, prije svih direktor Agencije, ima neku vrstu prećutnog, ako ne i političkog, odobrenja da njegova kršenja Ustava i zakona prođu nekažnjeno”, kazao je Radulović.\nI sta im mozete po tom pitanju ..... nista . Tako je i napravljeno da imaju savjetodavnu funkciju bez ikakvih sankcija kad pogrijese a itekako se pitaju .. Sistem je problem ...


EU: Stopa nezaposlenosti u februaru najniža za sedam godina | Gde Investirati\nEU: Stopa nezaposlenosti u februaru najniža za sedam godina\nEvropska kancelarija za statistiku Eurostat, saopštila je danas podatak da je nezaposlenost u evrozoni u februaru pala za 0,1 procentni poen na 9,5 odsto, što je najniži nivo od maja 2009.\nOva cifra je u skladu sa očekivanjima analitičara sa kojima je razgovarala firma za finansijske usluge Factset.\nStopa nezaposlenosti u evrozoni u septembru prošle godine spustila se ispod simboličnog nivoa od 10 odsto i od tada i dalje pada. Međutim ta cifra i dalje skriva velike razlike između 19 zemalja u sastavu evrozone.\nTako je nezaposlenost niska u Nemačkoj 3,9 odsto i na Malti 4,1 odsto dok je u Španiji 18 odsto i u Grčkoj 23,1 odsto u decembru 2016, što je poslednji raspoloživ podatak, dve zemlje koje beleže najviše stope nezaposlenosti u evrozoni.\nNezaposlenost među mladim je i dalje vrlo visoka u te dve zemlje, 45,2 odsto u Grčkoj i 41,5 odsto u Španiji, a takođe je visoka u Italiji 35,2 odsto, dok je u Nemačkoj 6,6 odsto.\nStopa nezaposlenosti u 28 zemalja Evropske unije je pala na 8,0 odsto što je najniža stopa od januara 2009. godine.\nNezaposlenost pada u 26 zemalja članica Unije ali raste u Danskoj, sa 6,0 odsto na 6,4 odsto i u Litvaniji sa 8,0 odsto na 8,3 odsto.\nU Francuskoj je stopa nezaposlenosti nepromenjena od novembra 2016. godine i iznosi 10.0 odsto.\nPrevious U Srbiji raste kupovina polisa životnog osiguranja\nNext Prihodi kompanije BlackBerry premašili očekivanja analitičara\nSpasilački fond evrozone isplatio Grčkoj 7,5 milijardi evra\nNakon uspešnog završetka revizije grčkog programa pomoći, Evropski stabilizacioni mehanizam (ESM) isplatio je danas tranšu pomoći Grčkoj od 7,5 milijardi evra, izjavio je šef spasilačkog fonda evrozone, Klaus Regling.\nRusija: Trenutne zalihe zlata 1.800 tona\nTrenutna količina zlata u deviznim rezervama Centralne banke Ruske Federacije iznosi više od 1.800 tona – prema tom pokazatelju Rusija zauzima šestu poziciju u svetu.


Vučić se javio sa snažnom porukom iz Sočija: Dogovorili smo se, cena gasa se ne menja!\n15:40 >> 19:25\nOn je pred članovima delegacije rekao da je veoma srećan zbog toka razgovora, dok je ruski predsednik izjavio da će Moskva i Beograd naći prihvatljivo rešenje za uslove novog ugovora za isporuku gasa\nPredsednik Srbije Aleksandar Vučić obratio se na svom Instagram profilu nakon tročasovnog sastanka sa predsednikom Rusije Vladimirom Putinom.\nOn je na svom nalogu podelio informaciju da će Putin posetiti našu zemlju naredne godine.\n- Posle tri sata produktivnih i dobrih razgovora sa predsednikom RF Vladimirom Putinom, zahvalio sam se na gostoprimstvu i dobio potvrdu da ce sledeće godine posetiti Beograd i Srbiju - napisao je Vučić.\nOn je pred članovima delegacije rekao da je veoma srećan zbog toka razgovora, dok je ruski predsednik izjavio da će Moskva i Beograd naći prihvatljivo rešenje za uslove novog ugovora za isporuku gasa.\nVučić posle sastanka sa Putinom: Odnosi na istorijskom nivou! Ruski predsednik poručio - očekujemo i premijerku Brnabić (FOTO/VIDEO)\nDan odluke u Sočiju: Vučić i Putin će razgovarati o ceni gasa, ali i o Kosmetu i Republici Srpskoj\nPutin je Vučiću zahvalio zbog podrške ruskom jeziku koji se uči u srpskim školama.\nCena gasa ostaje ista - 270 dolara po kubiku\n- Hoću da se zahvalim predsedniku Putinu na gostoprimstvu, tri sata smo imali sastanak, razgovarali o bitnim stvarima poput postavke gasa, cene gase, količine i gipkosti jer nam danas treba ili do kraja februara oko 13 miliona kubnih metara. Kada prelazite određene prosečne količine ili ne, računica je jasna. Postigli smo nešto na šta je Putin pokazao prijateljstvo. U narednih šest meseci dobićemo cenu gasa koja se neće menjati, dobili smo povećanje količine gasa... - oduševljeno je saopštio predsednik iz Moskve.\n- Mogu dve stvari važne da kažem, pod jedan ono što je rekao predsednik Putin - Aleksandre biće dobro rešenje i bićete zadovoljni i pod dva da elementi o kojima smo razgovarali govore o tome i da ćemo posle šest meseci imat izuzetnu cenu i povećanje obima i flksibilnost.\nVelika finansijska ušteda\n- Bio je i više nego fer, kapa dole predsedniku Putinu, veliko hvala! Razgovarali smo o mnogo tema, tri sata smo razgovarali... On je shvatio koliki je značaj gasa za našu zemlju, i cena, i količina. Postigli smo nešto što smo pokušali i predsednik Putin je pokazao prijateljstvo prema Srbiji... Dobili smo neverovatnu cenu od 270 dolara po kubnom metru gasa u narednih šest meseci, kao i povećanje količine gasa i fleksibilnost za koju sam posebno molio.\nPutin u Srbiji između maja i septembra\n- Nije bilo pitanje aduta, on je na moje iznenađenje suviše lepo govorio i o meni lično, da nisam ni sanjao da će tako da govori. On poštuje samostalne i nezavisne lidere, on to poštuje. Razgovarali smo kao bliski prijatelji i da budem sasvim siguran, oko stvari oko kojih Rusija može da pomogne, Srbija neće biti ostavljena na cedilu. Rekao mi je - Aleksandre evo plati 330,340 ili 350 uz gipkost mi bismo napravili ovde slavlje, ovaj čovek je dao po istoj ceni, šest meseci po 270. To je veliki novac za našu zemlju - naglasio je još jednom predsednik Vučić.\nVladimir Putin Moskva sastanak Aleksandar Vučić\nVučić: Fašizam je bolest na koju moramo da ukazujemo da se ne bi obnovila\nVučić sa Putinom razgovara u nedelju!\nVučić dva dana u Davosu: Sledi niz važnih sastanaka sa svetskim zvaničnicima!


Juve u nadoknadi dobio Mađare, Barsa u osmini finala | Fudbal | Direktno\n24. 11. 2020. 22:56 1\nJuve u nadoknadi dobio Mađare, Barsa u osmini finala\nFudbaleri Ferencvaroša nisu uspeli da dođu do velikog iznenađenja, iako su do 92. minuta imali pozitivan rezultat, pošto je Juventus na svom terenu slavio sa 2:1. Kiks nije dozvolila ni Barselona, koja je pobedom nad Dinamom u Kijevu (4:0) prošla u osminu finala, dok su sigurne pobede ostvarili Borusija iz Dortmunda, Lacio i Mančester junajted.\nJuventus je kao veliki favorit ušao u duel sa mađarskim prvakom, a budući da je bio jači i za Kristijana Ronalda, pre meča se činilo da se pitanje pobednika neće postavljati.\nMeđutim, nije sve počelo kako je planirao trener "stare dame" Andrea Pirlo, budući da je njegov tim morao da juri prednost Ferencvaroša od 19. minuta, kada je Uzuni pogodio mrežu Ščešnog i proslavio ga kao Kristijano Ronaldo.\nBila je to bačena rukavica u lice portugalskom superstaru, koji je odgovorio izazovu i u 35. minutu je posle asistencije Huana Kvadrada uspeo da donese izjednačenje.\nTakav rasplet je, činilo se tada, nagovestio da će Juventus do kraja da preokrene i rutinski da slavi, ali se igrači Ferencvaroša nisu dali. Odolevali su gosti, u sudijsku nadoknadu su ušli sa egalom, pa je izgledalo da će doći do velikog boda.\nAli, iznenađenje nije dozvolio Morata, koji je u 92. minutu posle asistencije Kvadrada, druge na ovom meču, doneo pobedu Juventusu i odveo ga u osminu finala Lige šampiona.\nA u noklaut fazi je i Barselona, koja je lišena pomoći Lionela Mesija, ubedljivo u gostima savladala Dinamo iz Kijeva sa 4:0. Ukrajinci su se držali u prvom poluvremenu, ali se u nastavku njihova igra raspala i spasa nije bilo.\nDest je u 52. minutu doneo prednost Kataloncima, da bi samo pet minuta kasnije Brajtvajt duplirao vođstvo i praktično rešio pitanje pobednika. Ali, tu nije bio kraj goleadi, jer je Brajtvajt u 70. minutu iz penala dao novi gol, da bi tačku na meč stavio Grizman u 92.\nUbedljiva je bila i Borusija iz Dortmunda, koja je sa 3:0 savladala Klub Briž. Lacio je sa 3:1 donio Zenit, dok su domaćini zabeležili pobede i u grupi H.\nMančester junajted nije imao milosti prema Bašakšehiru - 4:1, a Pari Sen Žermen je golom Nejmara pobedio Lajpcig sa 1:0.\nLiga šampiona FK Mančester junajted FK Juventus


Vodoinstalater Čubura - vodoinstalateri za hitne intervencije 0-24h, preporuka, povoljno, cena\nVodoinstalater - vodoinstalaterske usluge Čubura\nPotrebno je da svako ko u ovom delu Beograda živi, odnosno kome je potreban vodoinstalater - vodoinstalaterske usluge Čubura, najpre ostvari kontakt sa nadležnima u jednom od izabranih servisa, kako bi sve detalje željenih usluga tom prilikom dogovorio.\nPodrazumeva se da majstori, koje zapošljavaju odoinstalaterski servisi na području Čubure mogu da izvrše svaku uslugu po zahtevu klijenata. Međutim, vodoinstalater - vodoinstalaterske usluge Čubura mora prvo znati sve detalje, a zatim i obići konkretni prostor, kako bi na licu mesta procenio šta je sve potrebno uraditi, te na osnovu svih tih saznanja i pripremio ponudu, a zatim i informisao vlasnike o detaljima.\nIstičemo da sve usluge, koje vodinstalaterski servisi u konkretnom delu grada nude mogu biti izvršene najpre u stambenim objektima i to kako privatnim kućama i stanovima, tako isto i u stambenim zgradama, a zatim i u objektu bilo koje druge namene, odnosno kvadrature. Pod tim mislimo kako na poslovne objekte, tako isto i na zdravstvene institucije, zatim na ugostiteljske objekte, a svakako da vodoinstalater - vodoinstalaterske usluge Čubura izlazi u susret klijentima koji zahtevaju izvršenje tih usluga u industrijskim objektima, to jest u okviru bilo koje fabrike.\nOdgušenje kanalizacije ovi majstori mogu izvršiti i mašinski i ručno, a u principu sve zavisi od toga u kojoj meri je kanalizaciona vertikala i horizontala začepljena, te u kakvom stanju se uopšteno nalazi kanalizacioni sistem u predmetnom objektu. Upravo iz tog razloga je predviđeno da klijenti moraju precizirati sa majstorima kada će oni moći da izađu na teren, kako bi izvršili sve neophodne procene i da bi doneli odluku da li je bolje da odgušenje kanalizacije bude izvršeno ručno ili mašinski.\nU pojedinim slučajevima nije moguće lako dijagnostikovati mesto začepljenja kanalizacije, pa se tada pristupa snimanju kanalizacionog sistema, u kom slučaju se koriste specijalne mikro kamere. Sve to u velikoj meri pomaže da vodoinstalater - vodoinstalaterske usluge Čubura zna gde je nastao problem i da u skladu sa time donese odluku na koji način će izvršiti odgušenje kanalizacije, odnosno da pripremi zvaničnu ponudu za klijenta.


Početak/Društvo/Mali: Prijave za 30 evra od 28. aprila do 15. maja\nSiniša Mali; Foto: Screenshot/rts.rs\nMinistar finansija Siniša Mali rekao je gostujući na TV Prva da je rebalans budžeta, koji je Vlada Srbije za mesec april predložila na poslednjoj sednici, rezultat trećeg paketa pomoći privredi i građanima, koji je procenjen na 257 milijardi dinara.\nOn je pojasnio da je za prethodna dva paketa, koja su isplaćena, država izdvojila 704 milijardešto je ukupno 17,2 odsto godišnjeg bruto domaćeg proizvoda Srbije.\nOn je pojasnio i da će od ovog meseca do novembra mesečno biti isplaćivan neki oblik pomoći namenjen ili privredi ili građanima, a da je 1,13 miliona prijavljenih zaposlenih već dobilo prvu tranšu od pola minimalca za mart.\nGrađani sa Kosova svoju pomoć početi da dobijaju u maju.\n„Tada idemo i na pomoć od 30 evra za sve punoletne građane koji se prijave. Stranicu Trezora Republike Srbije otvaramo 28. aprila za sve one koji hoće da se prijave za pomoć od 30 plus 30 evra. Penzioneri i oni koji primaju socijalnu pomoć ne moraju da se prijavljuju. Prijava traje do 15. maja, a mi ćemo od tog meseca sukcesivno obavljati i uplatu“, rekao je Mali.\nOn je rekao da je na sednici Vlade Srbije utvrdjena i pomoć od dve dodatne pune minimalne zarade za samostalne umetnike, zaposlene u ugostiteljstvu i turizmu.\n30 evra ministar pomoć države Simiša Mali\nMali: Počinje prijava za 20 evra dodatne pomoći države


Broj kuća zavisiće od visine opredeljenih sredstava, rejona, realne ponude takvih objekata i od zainteresovanosti\nMinistar za brigu o selu u Vladi Srbije Milan Krkobabić najavio je danas da će uskoro to Ministarstvo izneti detaljni predlog programa za dodelu praznih kuća mladim poljoprivrednicima.\nGostujući na RTV, Krkobabić je istakao da je takvih kuća, prema nekim procenama, u našoj zemlji oko 150.000.\n- Broj kuća koje će biti dodeljene zavisiće, >> Pročitaj celu vest na sajtu SrbijaDanas.com << pre svega, od visine opredeljenih sredstava, rejona, realne ponude takvih kuća i od zainteresovanosti - rekao je Krkobabić.\nIstakao je da u Srbiji neretko tri generacije žive pod istim krovom, pa će taj program biti namenjen mladima koji nameravaju da se osamostale, zasnuju sopstvenu porodicu i poljoprivredno gazdinstvo.\nKopredsednici Nacionalnog tima za preporod sela Srbije ministar Milan Krkobabić i akademik Dragan Škorić razgovarali su danas u Novom Sadu s predsednikom Zadružnog saveza Vojvodine o usvojenom programu preporoda zadrugarstva, čiji se početak realizacije očekuje krajem marta ove godine.\nTakođe, dodaje, kuće će biti ponuđene i mladim nezaposlenim stručnjacima: agronomima, veterinarima, lekarima, stomatolozima...\n- Ali ne zaboravljamo i one mlade koji sada ne žive na selu, a imaju nameru da se okušaju kao budući savremeni poljoprivrednici - naveo je Krkobabić.


Preminuo Stiv Džobs - Baguje.COM\nSaša Stefanović · 6. 10. 2011.\nKompanija Apple je saopštila da je Stiv Džobs preminuo. U veoma kratkom saopštenju se navodi samo: “Duboko tužni saopštavamo da je Stiv Džobs umro danas”.\nDa podsetimo, Stiv je pre nekoliko meseci podneo ostavku na mestu glavnom čoveka ove kompanije iz zdravstvenih razloga.\nStiv je imao rak pankreasa dugo godina, ali se poslednjih nekoliko uspevao izboriti sa njim, čak smo svi mislili da ga je uspeo i pobediti. Međutim, nakon samo nekoliko meseci, bolest ga je dotukla i odvukla sa mesta predsednika jedne od najvećih IT kompanija ikada.\nDuboko sam ubeđen da je on, kao takav, bio glavni pokretač svega u ovoj kompaniji i da je ona došla na nivo na kome je sad upravo zbog njega, jednog jedinog, Stiva.\nNjegovi prepoznatljivi govori, pokreti i garderoba prilikom svake prezentacije ove kompanije ostaće upamćeni dugo vremena.\nPodsetimo se samo jednog govora (srpski titlovi uključeni) na Stenford univerzitetu gde ukratko prepričava svoj život, radni vek i bolest koga ga je, da ponovim na žalost, dotukla.\nOznake: smrtsteve jobsstiv dzobs\nSledeći članak Istorija Androida (infografika)\nPrethodni članak Apple konačno predstavio iPhone 4S


Biće to prva fabrika koju je ovaj švajcarski gigant otvorio u jugoistočnoj Evropi.\nGradonačelnik Novog Sada Miloš Vučević ovu investiciju ocenjuje kao kapitalno razvojnu, pre svega zbog činjenice da će iz fabrike u Novom Sadu svi proizvodi, čokolada, čokoladna punjenja, smese, biti namenjeni izvozu.\n"Sve proizvode izvoziće na tržište jugoistične Evrope, što je u finansijskom smislu izuzetno značajno. Zbog toga je ovo velika pobeda Novog Sada, a pre svega Vlade Srbije", izjavio je gradonacelnik Novog Sada.\nŠest meseci trajali su pregovori sa švajcarskim "Beri Kalebo", prvi sastanak sa gradonačelnikom Novog Sada predstavnici kompanije imali su u decembru prošle godine.\nGradonačelnik Novog Sada kaže da je izgradnja fabrike u Novom Sadu bila uslovljena izuzetno visokim standardima zaštite životne sredine, koje je švajcarska kompanija ispunila.\n"Urađena su sva potrebna istraživanja, od onih o aerozagadenju, do sondiranja zemljišta i sva druga iz oblasti ekologije. Fabrika će biti izgradjena na privatnom zemljitu, na regionalnom putu M-7 prema Zrenjaninu.\nUposliće stotinu ljudi i početi proizvodnju 2021. godine", rekao je Vučević.\nPodsećamo, dolazak švajcarske kompanije u Novi Sad i otvaranje fabrike čokolade najavio je predsednik Srbije Aleksandar Vučić na skupu "Budućnost Srbije" u Novom Sadu.\n"Beri Kalebo" grupa vodeći je svetski proizvodjač proizvoda od čokolade i kakaa visokog kvaliteta, a u Novom Sadu će otvoriti svoju prvu fabriku u jugoistočnoj Evropi.\nFabrika ce biti smetena u Novom Sadu i planirano je da ima početni proizvodni kapacitet više od 50.000 tona godišnje.\nOsim švajcarske investicije, u Novi Sad 2020. godine stiže i jedna nemačka.\n"Nemačka kompanija, koja se bavi proizvodnjom iz oblasti mašinske industrije, otvoriće fabriku u Novom Sadu, koja će zaposliti 400 ljudi, a investicija je vredna 50 miliona evra", rekao je Vučević.


Skejhil: NATO i SAD u Srbiji 1999. počinili ista zlodela za koja sada u Ukrajini osudjuju Rusiju - Radio Sto Plus\nOsudjujući „invaziju Rusije na Ukrajinu kao drsku agresiju prepunu zločina“, Skejhil je, u nizu objava na tviteru (@jeremyscahill), naznačio da, medjutim, „SAD i članice NATO ne mogu s moralne visine žigosati rusku akciju“.\nAmerički novinar podsetio je da je predsednik SAD Bil Klinton (Bill Clinton) 1999. „zaobišao Ujedinjene nacije i Kongres SAD kada je započeo bombardovanje“ Srbije.\nSadašnji američki predsednik Džozef Bajden (Joseph Biden), po Skejhilu, tada je bio „medju najzdušnijim zagovornicima“ bombardovanja Srbije.\n„Pod komandom američkog generala Veslija Klarka (Wesley Clark), NATO je namerno bombardovao Radioteleviziju Srbije i usmrtio 16 medijskih radnika, medju kojima su bili tehničari i šminkeri“, napisao je Skejhil.\nOn je ukazao i da su NATO snage, sa SAD na čelu, upotrebljavale „medjunarodno zabranjene kasetne bombe, izmedju ostalog i u napadu na veoma posećenu pijacu u Nišu“.\nAlijansa je u Srbiji „bombardovala civilni putnički voz i potom objavila montirani video snimak, ubrzavajući ga da bi ispalo da je greška počinjena u deliću sekunde. To je bila potpuna izmišljotina“, naglasio je Skejhil.\nAmerički novinar je naveo i da su u Srbiji „SAD bombardovale ambasadu Kine i ubile tri novinara“, kao i da su mete više napada NATO bili mostovi i civilna infrastruktura.\n„Ti zločini koje su počinile SAD i njihovi NATO saveznici ni na koji način nisu izgovor ni opravdanje za agresiju Rusije. Ali, u isto vreme, istorija i kontekst su bitni. Ako SAD žele da s visine govore o moralu, moraju prestati sa sopstvenim ratnim zločinima, koji još traju, i sa podrškom ratnim zločinima“, podvukao je Skejhil.\nOn je naglasio da „sistematsko odbijanje SAD da prihvati odgovornost za sopstvene zločine potkopava verodostojnost američkih osuda Rusije, naročito u očima svakog ko zna istoriju NATO i američkog militarizma. To je poklon Putinovoj stvari“.\nIzjave zapadnih lidera o prirodi ruske vojne akcije mogle bi biti tačne, ali po Skejhilu, moraju biti „stavljene u kontekst militarizma, dokazane dvoličnosti i moralne bankrotiranosti“ tih istih lidera sa Zapada.\n„Intelektualno je nepošteno ignorisati pogažena obećanja SAD i NATO u vezi sa proširenjem Alijanse. Ludost je negirati da Rusija ima legitimne bezbednosne razloge za zabrinutost zbog tog proširenja, čak i ako je njen odgovor gnusna invazija“, naglasio je Skejhil.\nPo Skejhilu, ne postoji protivrečnost izmedju podrške narodu Ukrajine i osude „gnusne ruske agresije“, s jedne strane, i iskrenog ukazivanja na „dvoličnost, ratne zločine i militarizam SAD i NATO“, sa druge strane.


Ulaganje u investicioni fond isplativo je samo na duži rok\n24 sata\t21.04.2011 10:06\nInvesticioni fondovi su prvih meseci 2011. počeli da se oporavljaju, ali veći dobici za sitne ulagače ne mogu se očekivati u skorijem periodu, smatraju berzanski stručnjaci... Brokeri napominju da kupovina investicionih jedinica fondova može da donese dobitak tek na duži rok.\nPodatak da su samo dva fonda od 15, koliko ih trenutno posluje u Srbiji, u poslednjih šest meseci zabeležila gubitak potvrda je oporavka ovih finansijskih institucija. Međutim, činjenica da ukupna imovina fondova u Srbiji iznosi nešto više od 10 miliona evra govori da fondovi imaju malo manevarskog prostora za veće dobitke.\n- Tačno je da se fondovi oporavljaju, ali njihova mana je realtivno mala imovina koja im ne dozvoljava da imaju veći uticaj na tržištu. Po pravilu, prvo se berza oporavlja, pa tek onda fondovi. Beleks 15 sada ima vrednost nešto veću od 700 poena, a kada dođe do 1.000 poena, moći ćemo da kažemo da se radi o ozbiljnom oporavku. Isto tako, kada se bude pročitalo da je neki fond ostvario rast od 100 odsto, to će zagolicati građane da ulažu. Ipak, oporavak se očekuje i onaj ko je spreman na dugoročna ulaganja može da očekuje dobitke - kaže za „24 sata” Nenad Gujaničić iz brokerske kuće „Sinteza invest group”.\nInvesticioni fondovi posluju tako što oni umesto ulagača upravljaju njegovom imovinom. Fondovi dele sudbinu berze, ali u vremenima krize padaju manje od berze, a u vremenima skoka, njihove dobiti su manje od berzanskih. Žive od provizije i članarina članova fonda. U trenutku otvaranja fonda vrednost njegove investicione jedinice je 1.000 dinara.\n- U 2011. se ne mogu očekivati nagle promene u kretanju investicionih jedinica, ali ulaganje u investicione fondove danas radi ostvarivanja prinosa u narednim godinama moglo bi biti vrlo isplativo ulaganje. Ukoliko se odlučite za ovaj vid ulaganja, preporučujemo vam da proučite kretanja vrednosti investicionih jedinica u proteklim godinama - isplativost ulaganja, u zavisnosti od fonda koji izaberete, nedvosmisleno ćete videti. Do danas je jasno da su najotporniji na efekte krize bili fondovi očuvanja vrednosti, nezavisno od vremena osnivanja, i investicioni fondovi osnovani nakon prve polovine 2009. godine


Momirović: U razvoj vodnog saobraćaja skoro 300 miliona evra\nTanjug 1. aprila 2021. 13:54\nBEOGRAD – Plan za budućnost „Srbija 2025“, koji su predstavili predsednik Srbije Aleksandar Vučić i premijerka Ana Brnabić, predviđa razvoj vodnog saobraćaja kroz investicije vredne skoro 300 miliona evra, kaže ministar građevinarstva, saobraćaja i infastrukture Tomislav Momirović.\nMinistar je, u tekstu objavljenom u godišnjem biltenu Agencije za upravljanje lukama, najavio da će sredstva biti uložena u izgradnju nove Luke Beograd i proširenje kapaciteta luka Bogojevo, Sremska Mitrovica i Prahovo, kao i u razvoj intermodalnog terminala u Batajnici.\nMomirović je naglasio da je prioritet Vlade Srbije i Ministarstva građevinarstva dosledno sprovođenje programa „Srbija 2025“, jer su njime obuhvaćeni svi ključni infrastrukturni projekti.\n„Pođednako je važno da uz svaki kilometar izgradenog autoputa i modernizovanje železnice u narednom periodu ubrzamo razvoj vodnog saobraćaja, kako bi Srbija postala multimodalno čvorište ovog dela Evrope“, kaže ministar.\nZato je, kaže ministar, neophodno da se rad usmeri ka daljem stvaranju uslova za bezbednu plovidbu i da se omogući lukama u Srbiji da zauzmu vodecu multimodalnu poziciju Jugoistočne Evrope.\nU godišnjem biltenu posvećenom odvijanju teretnog i putničkog saobraćaja u uslovima pandemije korona virusa, Momirović je naveo da u vremenu kada se sve svetske ekonomije suočavaju sa najvećim izazovima u modernoj istoriji, transport tereta vodnim putem igra bitnu ulogu u odgovoru na postavljen zadatak očuvanja zdravlja građana i privrede.\n„Siguran brodski prevoz i isporuka vitalne robe kao što su medicinska oprema, hrana, energenti, sirovine i industrijske komponente doprineli su\nodržavanju međunarodne trgovine, a samim tim i globalnog poslovanja“, kaže Momirović.\nNavodi da činjenica da je u uslovima pandemije porastao promet tereta na rekama u Srbiji nesumnjivo ukazuje da je vodni saobraćaj grana transporta na koju se možemo osloniti tokom kriznih perioda, ali i da je potrebno nastaviti sa razvojem naših luka i ulaganjem u njihovu infrastrukturu.


Vučić: Ne dam im Srbiju, nisu je ničim zaslužili | Srbija | Vesti\nRTV Pančevo Vesti Srbija Vučić: Ne dam im Srbiju, nisu je ničim zaslužili\nVučić: Ne dam im Srbiju, nisu je ničim zaslužili\nPANČEVO, 17. februar 2017. (TV Pančevo) – Glavni odbor Srpske napredne stranke (SNS) jednoglasno je danas podržao odluku Predsedništva stranke da kandidat SNS za predsednika Srbije bude njen predsednik Aleksandar Vučić.\nVučić se zahvalio članovima SNS jer su, kako je istakao, znali da naprave razliku između "nas kojima je Srbija važnija od svega, i njih kojima su džepovi jedino važni".\nHoću da vam se zahvalim na podršci, aplauzima i lepim rečima, ali i na teškom i napornom radu i da vam kažem da sam ponosan na vas jer smo u proteklih četiri-pet godina zemlju koja je bila na ivici bankrotstva, u kojoj nije bilo nade, uspeli da pomerimo sa mrtve tačke, rekao je Vučić na sednici Glavnog odbora SNS, na kojoj je dočekan dugim aplauzom i ovacijama.\nLider Srpske napredne stranke Aleksandar Vučić ocenio je danas da će predsednički izbori biti teški i bremeniti, da neće biti nimalo lako i jednostavno i svako ko misli da su to lake stvari ne treba da se zanosi.\nImamo svoju zemlju i ne damo onima koji su upravljali Srbijom da je opet preotmu, iako ima mnogo velikih i moćnih, imaju moćne saveznike, mnogo novca i na svašta su spremni, rekao je Vučić na sednici Glavnog odbora SNS.\nOvo je Srbija, ovde naši ljudi odlučuju, ovde nećete vi donositi odluke, poručio je Vučić svojim suparnicima, podsećajući kako su nekada ministri ambasadorima slali dnevni red sednica vlada.\nVučić je rekao da Srbija ide putem evropskih integracija i ponovio da neće uvoditi sankcije Rusiji.\nOvo mi je verovatno poslednje obraćanje vama kao predsednik Vlade Srbije. Ponosan sam na vas, a lično sam dao sve od sebe da zemlju izvučemo iz krize, rekao je Vučić.\nOdlučio sam da prihvatim kandidaturu za predsednika Srbije, izjavio je večeras predsednik SNS-a Aleksandar Vučić na sednici Glavnog odbora stranke, koja ga je jednoglasno predložila za tu funkciju. Odlučio sam to zato što čvrsto verujem da su ovoj zemlji potrebni rad, marljivost, investicije, novi putevi i budućnost, rekao je Vučić. Neko mora da stane na vrata kada prošlost zakuca, a nama prošlost maljevima udara u njih i takvima mora da se postavi brana, kazao je Vučić.\nNe dam im Srbiju jer je nisu ničim zaslužili, ponizili su je i opljačkali, poručio je danas premijer Srbije i lider Srpske napredne stranke Aleksandar Vučić.\nHoćemo li još jednom zajedno da pobedimo za Srbiju? Potrebni ste Srbiji, potrebna joj je vaša energija, snaga i odlučnost. Ako joj to ne date, još jednom će nas stići najteža kazna i na vlast će doći najgori i vratiće Srbiju u prošlost, tajkunsku politku, teško blato, uz odsustva svake nade, poručio je Vučić.\nHteli su moju glavu, hteli su da me imaju na crti i ja im na crtu izlazim. Ne plašim se njihovih para, plašim se samo da ne oderu Srbiji kožu s leđa. Udružili su se za sebe, za privilegije i sladak život, a иemer za sve ostale, rekao je Vučić.\nPremijer Srbije i lider Srpske napredne stranke (SNS) Aleksandar Vučić izjavio je da je aktuleni predsednik Srbije Tomislav Nikolić imao važnu i veliku ulogu i zato ni od koga iz SNS-a ne želi da čuje nijednu ružnu reč o njemu.\nNi od koga od vas ne želim da čujem nijednu ružnu reč o njemu, ja je nikada neću izgovoriti, uvek poštujući njegovo pravo da odluči šta želi da radi, rekao je Vučić članovima Glavnog odbora SNS.\nŠto se mene tiče, bio sam spreman i uvek sam spreman, ne samo da blisko sarađujem, već da radim zajedno sa Nikolićem, kao i sa svakim od vas i nikada ta želja kod mene neće da prestane, sve ostalo nije do mene, poručio je Vučić.\nAli, dodao je, siguran sam da postoji razlika između nas i njih i mislim da Tomislav to razume.\nOstalim protivkandidatima Vučić je poručio da ne odustaje i da ide "ravno na njih".


Republička direkcija za imovinu potvrdila je u decembru prošle godine Udruženju novinara Srbije (UNS) da je firma “Tačno” iz Beograda za 628.000 evra kupila pravo da u određenom vremenskom periodu koristi imovinska prava novinske agencije Tanjug.\nOsnivači te firme su RTV Pančevo sa 60 odsto kapitala uz osnivački ulog od 600 dinara i “Minacord media” sa 40 odsto kapitala sa ulogom od 400 dinara. Zakonski zastupnici “Minacord media” su Željko Joksimović i Manja Grčić.\nKupac je, kako je bilo navedeno u oglasu, dužan da preuzme zaposlene u Javnom preduzeću Novinska agencija Tanjug kao i određeni broj drugih angažovanih u skladu sa odredbama Zakona o radu.\nIstovremeno kada je Javno preduzeće Novinska agencija Tanjug izbrisano iz Agencije za privredne registre (APR), beogradska firma “Tačno”, koja je krajem prošle godine stekla pravo da koristi imovinska prava te agencije, registrovala je šest Tanjugovih servisa, saopštilo je danas Udruženje novinara Srbije (UNS).\nUNS navodi da je firma “Tačno” registrovala Tanjug servis vesti, Tanjug servis vesti na engleskom, Tanjug foto-servis, Tanjug video-servis, Tanjug lajvstrim (livestream) i Biz servis (Tanjug), a u Registru medija ih vode isti urednici koji su do danas bili upisani u ugašenim servisima Tanjuga.


Stanje deviznih rezervi i kretanja na međubankarskom deviznom tržištu u februaru 11.03.2015.\nDevizne rezerve Narodne banke Srbije su na kraju februara iznosile 10,3 milijardi evra čime se obezbeđuje pokrivenost novčane mase (M1) od 311 odsto i oko sedam meseci uvoza robe i usluga.\nNajveći devizni priliv u februaru ostvaren je po osnovu intervencija NBS na međubankarskom deviznom tržištu, kupovinom 140 miliona evra, kako bi se ublažile prekomerne dnevne oscilacije kursa. Pored toga, veći priliv ostvaren je po osnovu prodaje hartija od vrednosti Republike Srbije denominovanih u evrima na domaćem finansijskom tržištu u iznosu od 92,8 miliona evra, dok je neto priliv po osnovu devizne obavezne rezerve iznosio 79,1 milion evra.\nVeći odliv iz deviznih rezervi realizovan je po osnovu izmirivanja obaveza Republike Srbije prema inokreditorima u iznosu od 84,2 miliona evra.\nNeto devizne rezerve na kraju februara iznosile su 8,1 milijardi evra. To su ukupne rezerve umanjene za devizna sredstva banaka po osnovu obavezne rezerve, kao i za sredstva povučena od MMF-a u okviru aranžmana zaključenog 2009. godine.\nObim realizovane trgovine devizama na međubankarskom deviznom tržištu u februaru iznosio je 988,6 miliona evra i bio je za 267 miliona evra veći nego u prethodnom mesecu. U prva dva meseca ove godine u međubankarskoj trgovini realizovano je ukupno 1,7 milijardi evra.\nU februaru je zabeležena nominalna aprecijacija dinara u odnosu na evro od 2,7%, a Narodna banka Srbije je intervenisala na međubankarskom deviznom tržištu kupovinom 140 miliona evra radi ublažavanja preterane dnevne oscilacije kursa.\nRealizacija ekonomskog programa koji je podržan stendbaj aranžmanom koji je Republika Srbija 23. februara 2015. godine zaključila s Međunarodnim monetarnim fondom pozitivno će uticati na kretanje deviznih rezervi. Iako Srbija nema nameru da koristi odobrena sredstva, uz minimalne godišnje troškove plaćene za rezervisanje sredstava aranžmana (0,9 miliona evra), pozitivan signal koji se šalje stranim investitorima treba da dovede do povoljnih uticaja na devizne rezerve.\nIzvor: Press služba Narodne banke Srbije, 11.03.2015.


Borac i Zvezda podelili bodove (VIDEO) - Ozonpress :: internet portal\nTag: bodovi, Borac, podela, Zvezda\nNekoliko minuta je falilo Borcu da nanese prvi poraz Zvezdi u Super ligi Srbije, ali je prvi strelac crveno-belih i šampionata Ugo Vijeria golom u 90. minutu doneo bod crveno-belima kraj Morave.\nFudbaleri Borca i Crvene zvezde sastali su se treći put ove sezone, prvi put kraj Morave, nakon što su jesenas u Superligi i Kupu odigrali dva meča u kom je bilo postignuto 12 golova i u kojima je svaki tim odneo po jednu ubedljivu pobedu.\nNaročito Čačani, koji su u finišu jesenjeg dela priredili Crvenoj zvezdi najteži poraz u njenoj istoriji u Ljutice Bogdana.\nStrelac vodećeg gola za Borac bio je Lazar Obradović, koji se našao na pravom mestu posle prekida koji su izveli njegovi saigrači i naročito očajnog pokušaja udarca Srđana Vujaklije, koji je nehotice asistirao Obradoviću.\nIgrao se 34. minut, a Zvezde je do izjednačenja pokušavala i pokušavala sve do 90. minuta, kada je rezervista Ugo Vijeira postigao 20 gol u sezoni i spasao crveno-bele drugog poraza u sezoni, prvog u Superligi, oba puta od istog rivala!\nUtakmica između Borca i Crvene zvezde bila je i prilika za susret starih znanaca Mija Matovića, nekadašnjeg fudbalera Borca i novinara Radio Beograda, zatim nekadašnjeg trenera Borca a sada Zvezde Grofa i Aca Puša (profesor Aleksandar Stefanović).\nPogledjate oba gola na meču\nSabo i Klać 10/04/2016 u 19:12 Odgovorite\nMorala je sudijska trojka da pomaže beogradjanima od prvog minuta. Napred Borac, pljesnucemo ih po dupetu u plej ofu.


Šta sadrži sporazum Grčke i Makedonije – NovostiDana.rs\nSve ukazuje na to da su se premijeri Grčke i Makedonije dogovorili da „Republika Severna Makedonija“ na makedonskom, bude nov naziv Makedonije, ozvaničen izmenom njenog ustava, a očekuje se i niz drugih pojedinosti u sporazumu koji bi Aleksis Cipras i Zoran Zaev trebalo da potpišu na granici svojih zemalja, u Prespi, pre kraja ove nedelje.\nAli u veoma detaljnom i obimnom sporazumu postoje i odredbe „makedonski jezik“ i „makedonski gradjanin“, bez epiteta „severni“, iako je Vlada Grčke ranije insistirala da se i uz te termine dodaje dogovoreni prilog, kao uz naziv države.\nPo informacijama o sadržini sporazuma, atinski list Efimerida danas prenosi na sajtu da iz Ustava Makedonije treba da se izbaci odredba o „zaštiti makedonske manjine“ u inostranstvu, i da se umesto nje unese član analogan odredbi Ustava Grčke o dijaspori koji tu nije citiran.\nSporazumom Atina-Skoplje je utvrdjen prelazni periodi za promenu internih dokumenata u Makedoniji i taj komplikovan proces je povezan s odobravanjem početka njenih pregovora o prijemu u EU i NATO.\nPriznat je makedonski jazik uz napomenu da „Severna Makedonija“ sporazumom s Grčkom priznaje da je taj jezik slovenskog porekla, kao što je zabeleženo i u UN.\nU vezi s nacionalnošću važi termin „makedonski/državljanin Republike Severne Makedonije“, uz izričit navod u sporazumu da narod te zemlje nije povezan s drevnom grčkom civilizacijom.\nPredvidja se ratifikacija sporazuma u Skupštini Makedonije gde stranka premijera Zaeva ima potrebnu većinu.\nUkoliko predsednik Makedonije Djordje Ivanov ni tada ne potpiše sporazum, taj dokument će ponovo biti upućen Skupštini.\nPisma grčke vlade kojima predlaže otvaranje pristupnih pregovora „Severne Makedonije“ sa EU i njen ulazak u NATO, zavise od toga da li je sprovedena izmena Ustava Makedonije.\nOčekuje se da Savet ministara spoljnih poslova EU (25-26. jun) i samit (28-29. jun) pozovu „Severnu Makedoniju“ na pregovore o pristupanju EU, uz podršku Nemačke, a uprkos protivljenju Francuske i Holandije.\nU sporazumu se pored toga pominje da će Samit NATO-a (11. jula) uputiti poziv za pristupanje „Severnoj Makedoniji“, takodje pod uslovom da ona revidira Ustav.\nSporazumom je predvidjeno da vlada Zaeva pošalje pisma vladama više od 190 zemalja koje su priznale „Republiku Makedoniju“ da od sada koriste naziv „Severna Makedonija“ u bilateralnim odnosima i medjunarodnim forumima.\nOd jula do decembra ove godine vlada Zaev bi trebalo da održi referendum o prihvatanju sporazuma, i ako rezultat bude pozitivan, da obavi ustavnu reviziju. Ako ishod referenduma bude negativan, u sporazumu postoji „plan B“ za održavanje „parlamentarnih izbora referendumskog karaktera“ u Makedoniji.\nNov naziv Makedonije će u praksi stupiti na snagu tek posle neophodnog perioda pripreme i, piše u sporazumu kako saznaje atinski list, to će biti „za sve namene“ na latinskom: „erga omnes“, što grčka vlada zahteva od 2008. godine, kada je blokirala približavanje Makedonije EU i njen prijem u NATO.\nAtina se borila, piše list, da čak i unutrašnji dokumenti Makedonije navode njen nov naziv i da se u unutrašnjoj upotrebi takodje koristi taj naziv, dok je zahtev Skoplja bio da u unutrašnjoj upotrebi ostane sadašnji naziv „Makedonija“.\nPitanje posebnog ustavnog naziva za unutrašnje dokumente, piše list, bio je „Trojanski konj“ eventualnog „dvojnog naziva“ jednog za unutrašnju, a drugog za medjunariodnu upotrebu, o čemu se ranije pregovaralo, ali je to Atina odbacila. Zbog toga će se na pasošima i ličnim kartama građana Makedonije navoditi nov naziv države, ali tek pošto se završi prelazni period i promena naziva se unese u Ustav.\nKao „dobit za BJRM“ od sporazuma, list navodi to što će identitet gradjana ostati „makedonski“, mada uz navod da nemaju veze s drevnom grčkom civilizacijom. Nazivanje identiteta „makedonskim“ je „pobede“ za Skoplje jer je Atina „učinila korak unazad“ u vezi s tim, da bi, s druge strane, dobila da se nov naziv Makedonije koristi u svim prilikama i za sve potrebe „erga omnes“.\nNaziv „makedonski jezik“ je, piše Efimerida, druga dobit Skoplja u sporazumu jer je ono „oštro zahtevalo“ da se „poštuje osetljivost i dostojanstvo naroda“, te je Skoplje odbijalo „povlačenje po pitanju jezika i identiteta“ što je Atina uvažila.\nStupanje u NATO i približavanje EU ako sporazum s Grčkom prodje proceduru, „možda je profit koji će Zoran Zaev doneti kada se vrati iz Brisela da ubedi narod da na referendumu glasa za sporazum“, piše atinski list.\n„Bez sporazuma nema NATO-a“, rekao je Zaev juče u Skoplju čime je, smatra Efimerida, jasno poručio predsedniku Ivanovu „da i ne pokušava da oteže sa sporazumom, jer postoji i mogućnost da se izgubi poziv NATO-a za stupanje u članstvo“ i to u vreme „zabrinutosti suseda za bezbednosti svoje zemlje“, zaključuje Efimerida.


Čačak Video - Vesti: Vučić danas na konferenciji "Prijatelji Srbije"u Belgiji\nBEOGRAD - Predsednik Vlade Srbije Aleksandar Vučić boraviće danas u jednodnevnoj poseti Belgiji gde će učestvovati na konferenciji "Prijatelji Srbije".\nOvu konferenciju organizuju ministri spoljnih poslova Austrije i Italije, Sebastijan Kurc i Paolo Đentiloni, kako bi predstavili dostignuća Srbije u evrointegracijama.\nKonferenciji će, kako je saopšteno iz vladine Kancelarije za odnose sa medijima, prisustvovati predstavnici svih zemalja članica EU.\nSvih 28 članica potvrdilo je da će njihovi ministri ili državni sekretari učestvovati na sastanku "Prijatelja Srbije", saopšteno je uoči skupa.\n"Ovako širok odziv dokazuje da u EU ne samo da nema ni jedne zemlje koja ne želi da vidi Srbiju kao članicu, već da postoji dobra volja da joj se pomogne na putu u Evropu", rekao je za Tanjug briselski diplomata koji je želeo da ostane anoniman.\nZamišljeno je da sastanak, koji će se održati u hotelu "Sofitel" na jednom od najlepših briselskih trgova, počne uvodnim govorima Aleksandra Vučića, i šefova diplomatije Austrije i Italije, i da se nastavi neformalnom diskusijom o evropskoj perspektivi Srbije.\nO važnosti koja se u Briselu pridaje ovom skupu govori i to što je zbog njega pomeren početak ministarskog saveta EU posvećenog izbegličkoj krizi, a među "Prijatelje Srbije" uvrstio se i evropski komesar za proširenje Johanes Han.\nIako na formalnom sastanku ministarskog saveta u ponedeljak neće biti diskusije o proširenju, glavni cilj skupa u "Sofitelu" je da pripremi teren da se što pre otvore prva pregovaračka poglavlja, što Austrija i Italija već duže vremena zagovaraju.\nPremijer Vučić je više puta rekao da već u junu, a najkasnije u septembru očekuje otvaranje nekoliko poglavlja, a pre svega 23 i 24 (pravosuđe i osnovna prava) i 35 (normalizacija odnosa Beograda i Prištine), koja imaju primat u pregovaračkom procesu.\n"Ja razumem da u EU postoji zamor od proširenja, ali je kod srpskog naroda prisutan zamor od strpljenja", upozorio je Vučić u nedavnom intervjuu za RTS.\nEvropski zvaničnici na pitanje o datumu otvaranja prvih poglavlja obično odgovaraju da očekuju da će se to desiti "pre kraja godine", izbegavajući da se odrede preciznije, jer zeleno svetlo za taj korak moraju da daju svih 28 članica.\nNezvanično, međutim, Tanjug saznaje da je u načelu postignuta saglasnost da se formalna odluka donese na ministarskom sastanku u septembru, a da se konkretna poglavlja otvore u oktobru, sa čime je saglasna i Nemačka, koja je donedavno bila rezervisana po ovom pitanju.\n"Današnji skup predstavlja dobru priliku da ministri nezvanično preciziraju pozicije svojih zemalja kako na jesen, kada se otvaranje poglavlja zvanično nađe na dnevnom redu, ne bi bilo neprijatnih iznenađenja", kazao je Tanjugov diplomatski izvor.\nOdalović očekuje razgovor i o poglavlju 35\nGeneralni sekretar Ministarstva spoljnih poslova Veljko Odalović izjavio je da je Srbija mnogo učinila u procesu evropskih integracija i da će tema današnje konferencije "Prijatelji Srbije" u Briselu biti i poglavlje 35.\nOdalović je u Jutarnjem programu RTS-a rekao da je Srbija mnogo učinila u oblasti reformi i u ispunjavanju postavljenih standarda i da bi učinjeni napor trebalo da bude vrednovan.\nNajveći problem u procesu evropskih integracija su pojedinačni stavovi, ali su važna pravila i standardi koji su važili za sve države i da Srbija bude tretirana na identičan način, istakao je Odalović.\nSrbija je sve svoje obaveze koje je preuzela po Briselskom sporazumu, ispunila, a potencijalni problem je što su u nekim fazama pojedine zemlje i pojedini političari ispostavljali nove zahteve, rekao je Odalović.\nNa pitanje o pokušaju kosovske vlade da legalizuje vojsku i mogućnosti da će Srbi biti ucenjeni da glasaju za te oružane snage, ukoliko žele Zajednicu srpskih opština, Odalović je ukazao da ta pitanja nisu bila predmet nikakvog dogovora ni u Briselu niti bilo gde drugo.\nZSO su, prema Briselskom sporazumu, obaveza Prištine i međunarodne zajednice, naglasio je Odalović.\nSrbi su izašli na lokalne, takozvane parlamentarne izbore, verujući da će iz toga proisteći ZSO kroz koju bi Srbi ostvarili kolektivna prava, zajedničke interese u oblasti zdravstva, obrazovanja, razvojne politike, podsetio je Odalović.\nOdalović je podsetio da Priština dugo insistira na oružanim snagama Kosova u čemu je, na žalost, podržavaju i neke uticajne države.\nKostur tih eventualnih oružanih snaga čine oni koji će najverovatnije biti procesuirani pred specijalnim sudom koji bi trebalo da se formira, ukazao je Odalović.\n"Pokušavaju da nametnu temu oružanih snaga Kosova, a ćute pred obavezom da se formira sud koji treba da istraži zločine", rekao je Odalović.\nPredsednik Vlade Srbije Aleksandar Vučić boraviće danas u jednodnevnoj poseti Belgiji gde će učestvovati na konferenciji "Prijatelji Srbije".\nOdalović je dodao da "oni koji su danas generali i komandanti, to su ljudi koji su najodgovorniji za zločine koji su se desili, koji su komandovali takozvanom OVK".\nVršilac dužnosti direktora Kancelarije za evropske integracije Ksenija Milenković izjavila je, uoči današnje konferencije "Prijatelji Srbije" u Briselu da je taj skup veoma važan jer treba predstaviti rezulate dosadašnjeg rada.\nOna je za televizju B92 rekla sinoć i da "stalni susreti i sa onima koji nemaju uvek pozitivno mišljenje mogu na duži rok da donesu boljitak".\n"Iza toga moraju da stoje konkretni rezultati, džaba vi prezentujete sebe ako iza toga ne stoje konkretni rezultati, a mi ih imamo i očekujem da to do dovede do pomaka veoma brzo", navodi Milenković.\nTrenutno na sajtu: 71 posetilac(a)


Ove zemlje su raj za radnike zbog dužine godišnjeg odmora, evo gde je tu Srbija – Naši u svetu\nObjavljeno 17/09/19 u 09:30\nGodišnjeg odmora nikad dosta i malo je onih koji ga se dobrovoljno odriču. Sajt „Emplojment lou“ koji se bavi zapošljavanjem uradio je istraživanje u 25 zemalja o broju dana godišnjeg odmora na koje zaposleni imaju pravo.\nAustrija je po mnogim dobrim stvarima na prvom mestu pa čak i po dužini godišnjeg odmora. Zaposleni u toj zemlji mogu da se odmaraju i do 40 radnih dana koji su im naravno plaćeni. Uz Austiriju i Nemačka, Francuska i Danska su raj za radnike, prenosi rts.rs.\nNovak Đoković je u Srbiji, a ono što on i Jelena rade na Kopaoniku će vas oduševiti\nZvezdino uputstvo ”delijama” pred put u Minhen, ovo tamo NIKAKO nemojte raditi!


Najveća investicija u srpski turizam u ovom trenutku: Oživeće jug Srbije - Sputnjik Srbija\n17:30 19.05.2021 Preuzmite kraći link\nInvesticija "Meriota" i "Milenijum rizorta" u gradnju hotelskog kompleksa u Vranjskoj banji za jug Srbije značiće oživljavanje, kazala je premijerka Srbije Ana Brnabić.\nZa ljude koji tamo žive to će značiti dolazak novih investitora, posao za građane, bolje plate i bolji životni standard, izjavila je premijerka Srbije na potpisivanju ugovora o saradnji između te dve kompanije..\nAna Brnabić je naglasila da je reč o najvećem projektu kompanije "Meriot" na Balkanu, kao i da je to najveća investicija u srpski turizam u ovom trenutku.\n"Ovakva investicija znači mnogo Srbiji, i to što je upravo u Vranjskoj banji. Znači za čitav jug centralne Srbije, koji smo se trudili da pokrenemo, ojačamo i oživimo u poslednjih nekoliko godina", rekla je Ana Brnabić na svečanosti potpisivanja ugovora tih kompanija.\nBrnabićeva je navela da je izuzetno teško dovesti projekte u neke delove Srbije, koji su malo udaljeni od Beograda, i gde nema mnogo investitora, koji ta mesta ne vide na mapi investicionih destinacija, iako to jesu.\n"Ali, kada dovedete jednu, dolazi druga, kreće treća investicija i taj kraj počinje sam da se razvija. To je održivi razvoj", rekla je Ana Brnabić.\nOna je istakla da je ovo najveća investicija u domaći turizam u ovom trenutku koji nije nimalo lak, jer se svi i dalje bore sa posledicama epidemije korona virusa.\nSvečano potpisivanje ugovora u Beogradu\nKompanija "Milenijum rizorts" i američka hotelska kompanija "Meriot internešenal" potpisale su danas ugovor o saradnji o izgradnji hotelskog kompleksa u Vranjskoj banji.\nDirektor kompanije "Milenijum tim" Stojan Vujko je rekao da će uložiti 90 miliona evra u taj projekat, i da će biti otvoreno 350 radnih mesta.\n"Sigurni smo da će nakon ovog projekta Srbija biti prepoznata kao destinacija vrhunskog banjskog turizma", rekao je Vujko.\nDirektor kompanije "Milenijum rizorts" Ivan Bošnjak rekao je da će kompleks imati dva hotela iz lanca "Meriot", kao i medicinski centar "Sofka", te da su u planu spa apartmani, vile, bungalovi.\n"Vranjska banja nekada je bila važna turistička destinacija u oblasti banjskog i zdravstvenog turizma, dok je danas to ruinirano, da praktično turizma i nema. Ovaj projekat će dati novi život i energiju, kreiraćemo novu turističku destinaciju", rekao je Bošnjak.\nRegionalni potpredsednik za Evropu kompanije "Meriot internešenal" Markus Lenert istakao je da je projekat izgradnje hotelskog kompleksa u Vranjskoj banji veoma važan korak i za njihovu kompaniju, te da posle glavnog grada, šire lanac i u unutrašnjosti zemlje.\n"Ovaj projekat je veoma važan signal", rekao je Lenert.\nDodao je da investitori imaju poverenja u investiciono okruženje u Srbiji.


Tenzije medju članicama austrijske Vlade zbog anti-terorističke barijere\nBeta 7. septembra 2017. 21:10\nAustrijska vlada objavila je danas da će obustaviti izgradnju anti-terorističkih betonskih blokova ispred sedišta nekoliko državnih institucija, a obe članice vladajuće koalicije negiraju da je ta nepopularna mera bila njihova ideja.\nVlada je odustala od izgradnje pet velikih betonskih barijera ispred palate Hofburg, sedišta kancelara i predsednika Austrije, posle brojnih kritika na njen račun zbog odbijanja da postavi takvu opremu u glavnim turističkim oblastima posle terorističkih napada u Španiji u avgustu, navodi Frans pres.\nSvaka barijera trebalo je da bude dugačka osam metara, visoka 80 centimetara i široka jedan metar, u cilju sprečavanja uletanja vozila medju pešake.\nMediji i opozicione stranke napali su Vladu kancelara Kristijana Kerna zbog odluke da ne izgradi blokade i u turističkim oblastima, a do tenzija je došlo i izmedju dve članice vladajuće koalicije, pred parlamentarne izbore 15. oktobra.\nAustrijski ministar kulture Tomas Drozda iz Socijaldemokratske partije izjavio je da je za anti-terorističku barijeru saznao na Tviteru, dok je ministar unutrašnjih poslova Volfgang Sobotka iz Austrijske narodne partije rekao da su barijeru želele socijaldemokrate, navodi Asošiejted pres.


Zvezda "Tvin Piksa" koji u Srbiji već neko vreme snima seriju "Kaljave gume" i te kako uživa u našoj zemlji.\nKris Malki: Volim Srbiju\nKris Malki obilazi Kalemegdan, muzeje, isprobava recepte, čak gleda i RTS, te uči srpski jezik, ali je doživeo jedan lapsus.\nGlumac je, naime, praveći se da "čisti" top na Kalemegdaju, rekao kako mu se dopada to što je u Beogradu, ali je pogrešio državu, rekavši kako se nalazi u Jugoslaviji.\nVeć sledećom prilikom, međutim, njegova partnerka na malom ekranu Gorica Popović ispravila ga je, naučivši ga da Jugoslavija više ne postoji i da je sada u Srbiji.\n"Da da, naravno, znao sam to. Volim Srbiju", rekao je Malki. Šta radi u Srbiji i kako je izgledao taj lapsus pogledjate u video materijalu.


Sporazum o međuopštinskoj saradnji tri opštine\nNaslovna » Svrljig vesti » Društvo » Sporazum o međuopštinskoj saradnji tri opštine\nU Gradskoj opštini Pantelej, u sredu, 24.oktobra 2012.godine u 11 časova zvanično je potpisan Sporazum o međuopštinskoj saradnji između tri susedne opštine, Crveni krst, Pantelej i Svrljig, koje su prirodno povezane jedinstvenim potencijalom razgranatog pećinskog kompleksa od sedam speleoloških objekata, na potezu od Banje Topilo do Svrljiških planina.\nMeđuopštinsku saradnju, ovim povodom, neposredno je inicirao ‚‚Safari klub‚‚ za ekstremne sportove kao idejni tvorac novog, zajedničkog, sportsko rekreativnog programa pod nazivom ‚‚Speleo 4×4‚‚ koji će doprineti daljem unapređenju ovih izuzetnih prirodnih vrednosti i obogatiti ekstremno-sportsku i turističku ponudu ovog kraja.\n‚‚Ovo je prvi korak kojim probijamo led za saradnju na svim poljima. Za početak, to je Pismo o namerama, kojim kroz ekstremne sportove koje neguje i organizuje ‚‚Safari klub‚‚ prezentiramo i lepote krajolika i turističke potencijale. Ideja je naime, da potencijalnim turistima ne nudimo samo destinacije na području jedne opštine već da to bude kompleks zajedničkog predstavljanja što će sigurno biti efektnije i izazvati veće interesovanje i privući turiste. U prvom planu je nekoliko poznatih pećina na teritoriji naših opština, poptu Cerjanke, Samara, Prekonoške pećine, Popšičke pećine, Sićevačke pećine. Potom u kompleksu turističkih ponuda sledi naš manastir Sv. Arahangel, manifestacije etno i zabavnog karaktera, Niška Banja i tako redom. Privlačenje turista neposredan je efekat ekonomskog jačanja seoskog turizma kroz prezentiranje i pripremanje zdrave hrane i smeštaja, rekao je posle potpisivanja i promocije programa ‚‚Safari kluba‚‚ predsednik Miletić‚‚.\nČinu potpisivanja sporazuma o saradnji prethodila je video prezentacija speleološkog kompleksa od 7 pećina povezanih jedinstvenom trasom kao okosnicom budućeg zajedničkog promotivnog programa.\nTagoviBanja Topilomilija mileticPrekonoška pećinaSvrljigTurizam\nDanas je dogovoreno da ‚‚Zimska škola poljoprivrede” krene sa radom na teritoriji svrljiške opštine od 21. januara…\nTURIZAM: Pećina samar i muzej u Kopajkošari privlače turi...\nPomoćnik predsednika opštine Svrljig Miroslav Marković i predstavnici Trag Fondacije, u pratnji predstavnika MZ Kopajkošara, Centra za turizam,…\nSTANKOVIĆA JE ZBOG PRLJAVIH RUKU BILO SRAMOTA DA SE POZDRAV...\nNarodni poslanik i predsednik Ujedinjene seljačke stranke još jednom je pokazao da je veliki čovek, ali…\nSTRAŠNO: POGLEDAJTE NEMOGUĆE USLOVE ZA ŽIVOT U KOJIMA PRE...\nStanković Slaviša (43) iz sela Popšica, pre manje od dve nedelje ostao je bez oca koji…\nSVI PUTEVI PROHODNI: Miletić obišao zavejana svrljiška se...\nNarodni poslanik Milija Miletić već drugi dan zaredom obilazi zavejana svrljiška sela kako bi se uverio…\nE, ova akcija je definitivno za svaku pohvalu pa Vam budno Čudo čestita i želi brzu realizaciju iste.


Dumanović oslobođen optužbi po krivičnoj prijavi Bratislava Gašića - Politički.rs\nSudija Trećeg osnovnog suda izrekao je danas, nakon iznošenja završne reči, presudu da se jedan od osnivača pokreta “Oslobođenje” Milan Dumanović oslobađa optužbi po privatnoj krivičnoj prijavi direktora Bezbednosno-informativne agencije (BIA) Bratislava Gašića, saopšteno je iz Oslobođenja.\n“Ova presuda je dokaz da u kriminalizovanom sudstvu od strane izvršne vlasti Srpske napredne stranke, postoje časne i poštene sudije, koje ne žele da učestvuju u progonu poštenih ljudi. BIA bi trebalo da bude institucija koja se brine o bezbednosti naše zemlje i svih njenih građana. Pored svega moralno bi bilo da sadašnji direktor BIA, Gašić podnese ostavku”, naveo je Dumanović u pisanoj izjavi.\nBezbednosno-informativna agencija i njen direktor Bratislav Gašić podneli su krivične prijave protiv Milana Dumanovića, koji je i bivši pripadnik Uprave kriminalističke policije, zbog iznošenja mišljenja u emisiji “Utisak nedelje” na račun korumpiranog dela BIA i Bratislava Gašića.\nTagged: BIA, BRATISLAV GAŠIĆ, KRIVIČNA PRIJAVA, MILAN DUMANOVIĆ, POKRET OSLOBOĐENJE


Trgovac, treći stepen, srednje vanredno i redovno obrazovanje, Sveti Arhangel Novi Sad\nTreći stepen stručne spreme Trgovac\nBudući da je reč o sticanju kvalifikacija za zanimanje trećeg stepena, to svako ko bude pohađao školu Sveti Arhangel, te ko bude stekao diplomu za obrazovni profil trgovac, ima mogućnost odmah da se u struci zaposli. A ako želi da upiše neku višu školu ili fakultet, biće obavezan da izvrši ili prekvalifikaciju ili dokvalifikaciju, odnosno stručno osposobljavanje za neko od zanimanja četvrtog stepena, što isto pomenuta obrazovna institucija ima u ponudi.\nSvako ko je zainteresovan za školovanje u okviru ove struke treba da zna da je obaveza trgovca da prezentuje određeni proizvod potencijalnim potrošačima, što znači da mora biti u potpunosti upoznat i sa asortimanom konkretne prodavnice. Takođe će brinuti i o poslovima prijema robe, zatim o njenom skladištenju, kao i o održavanju, a njegova obaveza je i da brine kako o postupku razvrstavanja primljene robe, tako i o pravilnom izlaganju proizvoda. Naravno da će voditi računa i o održavanju proizvoda, odnosno o poštovanju proizvođačke specifikacije, a kako bi kvalitet proizvoda bio održan.\nU zavisnosti od toga koju robu prodaju i u kom trgovinskom objektu su zaposleni, kvalifikovani trgovci imaju obavezu i da rade na kasi, odnosno da konkretne proizvode naplaćuju, a ponekad su oni zaduženi i za prodaju na terenu.\nŠkolovanje za zanimanje trgovac uključuje i praktičnu nastavu, a koja se prema programu organizuje u toku svake od tri školske godine. Isključivo u zavisnosti od odluke svakog kandidata, zavisi i gde će biti organizovana praksa, a srednja škola Sveti Arhangel Novi Sad nudi mogućnost da to bude u firmama, sa kojima sarađuje i koje spadaju među najuspešnije u svojoj delatnosti.\nSvakako je važno napomenuti da svako ko bude stekao zvanično diplomu za ovo zanimanje trećeg stepena ima veliku mogućnost zaposlenja, tako da može raditi u prodavnicama prehrambene robe, zatim mešovite robe i uopšteno, u različitim maloprodajnim objektima, a može obavljati i posao komercijaliste, te biti angažovan u veleprodajnim centrima.\nVažno je informisati sve zainteresovane da je srednja škola Sveti Arhangel od strane nadležnih institucija Republike Srbije ovlašćena da vrši kako redovno i vanredno školovanje za obrazovni profil trgovac, tako isto i da sprovodi stručno osposobljavanje, a ko god želi može izvršiti i dokvalifikaciju, odnosno prekvalifikaciju za pomenuto zanimanje.\nU nastavnom programu su zastupljeni i opšti i stručni predmeti, a maksimalno se poštuju sva pravila koja podrazumeva Ministarstvo prosvete, nauke i tehnološkog razvoja naše zemlje. Sa tim u vezi treba naglasiti i da u toku svake školske godine kandidat bira između obaveznih izbornih predmeta verske nastave i građanskog vaspitanja.\nA tokom svake školske godine se izučavaju 4 opšta predmeta i to matematika i srpski jezik i književnost, zatim fizičko vaspitanje i strani jezik. Što se tiče ostalih opštih predmeta, zastupljeni su ustav i pravo građana, ekologija i zaštita životne sredine i psihologija, zatim likovna kultura, fizika i hemija, kao i muzička umetnost, te istorija, računarstvo i informatika, kao i opšti predmet geografija.\nVezano za struku, izučavaju se predmeti osnovi ekonomike trgovine, ekonomika trgovine i komercijalno poznavanje robe, kao i predmeti trgovinsko poslovanje i poznavanje robe.\nPored svega navedenog, moramo istaći i da srednja škola Sveti Arhangel Novi Sad, a u svom izdvojenom odeljenju u Sremskoj Mitrovici izdaje zakonom priznate diplome po završetku izabranog načina školovanja za obrazovni profil trgovac.\nS obzirom na to da se radi o pravno validnom i potpuno priznatom dokumentu, to bi trebalo svaki kandidat koji u Nacionalnoj službi za zapošljavanje ima otvoren radni dosije da prvo zahteva zvaničan upis tog dokumenta. Takođe se savetuje da u svoj CV, odnosno radnu biografiju uvrsti podatak da je postao vlasnik diplome za navedeno zanimanje trećeg stepena, a svakako će uz pomoć tog dokumenta prilikom konkurisanja za posao u struci dokazati nivo svoje kvalifikovanosti. Ukoliko, pak želi da posao traži u drugoj zemlji, trebalo bi da se raspita o postupku nostrifikacije konkretne diplome.\nTrgovac - Predmeti po godinama:\n7. Muzička umetnost\n10. Ekologija i zaštita životne sredine\n11. Osnovi ekonomike trgovine\n12. Trgovinsko poslovanje\n6. Ekonomika trgovine\n7. Komercijalno poznavanje robe\n8. Trgovinsko poslovanje\n10. Obavezan izborni predmet (Veronauka ili Građansko vaspitanje)\n5. Trgovinsko poslovanje\n6. Poznavanje robe\n8. Ustav i prava građana\nProfili - treći stepen


RTS :: Les: Ako SAD preuzmu dijalog, na stolu i korekcija granica\nPolitika Les: Ako SAD preuzmu dijalog, na stolu i korekcija granica\nsubota, 24. avg 2019, 15:17 -> 22:42\nUkoliko SAD, kao što izgleda, preuzmu vodeću ulogu u pregovaračkom procesu oko rešenja kosovskog problema, njihova polazna tačka će biti ideja Srbije o korekciji granica, a na drugim silama je teret da prihvate ili odbiju američku poziciju, kaže bivši britanski diplomata na Balkanu Timoti Les.\n"Kada Vučić i Tači stave ideju podele na sto, u zamenu za uzajamno priznanje, SAD bi bile spremne da rade na tome", smatra Timoti Les, ali ocenjuje da rešenje kosovskog problema ne treba očekivati brzo.\nLes u intervjuu za Tanjug navodi da je problem što se ta politička ideja zaglavila, jer Tači nije u potpunosti uspeo da dobije podršku na domaćem planu, a Nemačka je takođe iskomplikovala stvari pokrećući proces razgovora na kojima je ideja razgraničenja odbačena.\n"Evropa će morati da odluči da li će podržati američki pritisak za podelu ili će gurati svoje alternativno rešenje, zabrinuta zbog efekata takvog rešenja na Bosnu i Severnu Makedoniju", kaže Les.\nIstiče da su SAD, koje sada imaju neutralniji pristup prema ovom problemu od prethodne administracije, nestrpljive da "završe posao" u Srbiji i na KiM, kako bi se posvetili drugim stvarima, možda Bosni, ali da nije moguće očekivati rešenje u momentu kada su stavovi Beograda i Prištine toliko udaljeni.\n"U međuvremenu je ugrožena regionalna stabilnost, jer se zbog taksi Srbiji Priština približava Albaniji, ubrzavajući tako proces ujedinjenja. Predstojeći izbori na Kosovu i u Srbiji suzili su prostor za sporazum tokom ove zime. Vreme ističe i SAD žele brzo rešenje –otuda i pismo Kvinte upućeno obema stranama da se deblokaju pregovori", ocenjuje Les.\n"Bojazan od jednostranog rešenja Prištine"\nMotiv pridruživanja EU više ne postoji, jer nema proširenja, a to, smatra Les, otvara mogućnost za bojazan od jednostranog rešenja koje bi mogla povuče Priština.\n"Kladim se da će njihov korak u slučaju da ne dođe do dogovora sa Beogradom biti ujedinjenje Kosova sa Albanijom, a to će na kraju dovesti kosovsku državu do pravnog limba", naglašava Les.\n"Ovaj put SAD ne pokušavaju da primoraju strane da potpišu sporazum koji su pripremili američki pravnici, već da promovišu dijalog koji će i dovesti do rešenja koje će obe strane prihvatiti i koji će dobiti legitimitet 'kod kuće' kako bi bio održiv", smatra Les.\nNapominje da SAD, uz to, ne žele previše ni da se "udube" u politiku Balkana, pa moraju da pažljivo postupaju sa lokalnim političarima.\n"Ako primene previše pritiska na Prištinu, vlada će se približiti Albaniji, pretvarajući bilateralni spor sa Srbijom u regionalnu krizu", ocenjuje Les.\nLes, takođe, ne očekuje da će biti dodatnog pritiska na Srbiju da prihvati maksimalističke zahteve Prištine, jer SAD imaju na umu da Beograd može da živi sa zamrznutim konfliktom na Kosovu.\n"SAD moraju biti svesni da Srbija ima potencijala da pod pritiskom pokrene pitanje Republike Srpske i 'kosovsku dramu' pretvori u regionalnu krizu", kaže bivši diplomata na Balkanu.\nZato, ukoliko Vašington želi da postigne svoj cilj i da oslabi veze Srbije sa Rusijom, onda mora da se pronađe sporazum dovoljno dobar da bi ga Srbija dobrovoljno prihvatila, kaže Les i dodaje da ne treba smetnuti s uma da je prioritet SAD da neutrališe ruski uticaj na Srbiju.\n"A jedini način da to uradi je da reši kosovski problem koji daje Rusiji mogućnost upliva u srpsku politiku. U suštini to znači da su SAD manje zabrinute za to kakvo će biti rešenje kosovskog pitanja, već je njihov krajnji cilj da se to reši", ističe Les.\n"Oni znaju da su previše slabi da bi mogli kontrolišu 'statusni proces', pa su fokusirani da ispregovaraju rešenje sa američkim posrednicima koje bi bilo u korist Rusije, sa ultimativnim ciljem – proširena srpska država koja će zavisiti od Rusije, što je Rusiji strateški bitno jer želi da ograniči američku moć na Balkanu, posebno zbog toga što Amerikanci spozorišu veliku albansku nacionalnu državu", zaključuje Les.\n(nedelja, 25. avg 2019, 12:53) - anonymous [neregistrovani]\n(nedelja, 25. avg 2019, 12:28) - anonymous [neregistrovani]\n(nedelja, 25. avg 2019, 12:27) - anonymous [neregistrovani]\n(nedelja, 25. avg 2019, 12:09) - anonymous [neregistrovani]\n(nedelja, 25. avg 2019, 11:43) - Воронцов [neregistrovani]\n(subota, 24. avg 2019, 22:01) - anonymous [neregistrovani]\n(subota, 24. avg 2019, 16:48) - anonymous [neregistrovani]\n(subota, 24. avg 2019, 16:40) - anonymous [neregistrovani]\n(subota, 24. avg 2019, 16:30) - anonymous [neregistrovani]


Tilerson: Rusija i SAD dele mišljenje o Siriji - 28.11.2017, Sputnik Srbija\nTilerson: Rusija i SAD dele mišljenje o Siriji\nAmerički državni sekretar Reks Tilerson izjavio je da SAD i Rusija dele mišljenje o tome kako da zaustave građanski rat u Siriji. 28.11.2017, Sputnik Srbija\nvesti, svet, sirija, reks tilerson\nAmerički državni sekretar Reks Tilerson izjavio je da SAD i Rusija dele mišljenje o tome kako da zaustave građanski rat u Siriji.\n„Postoje oblasti gde je moguća saradnja sa Rusijom. Ulažemo velike napore u Siriji kako bismo pobedili terorističku organizaciju DAEŠ i na putu smo apsolutne pobede. Radimo sa Rusijom na tome kako bismo zaustavili građanski rat u Siriji“, rekao je on.\nRusija nije ni u prvoj petorci najvećih pretnji Americi\n28 Novembar 2017, 18:29\nTilerson je ocenio da Rusija i SAD organizuju mnogobrojne diskusije po tom pitanju i umnogome se slažu.\nIstovremeno, američki državni sekretar je upozorio da uprkos pobedi nad DAEŠ-om u Siriji i Iraku pretnja od te terorističke organizacije i dalje postoji, s obzirom da će tražiti nove načine kako da se bori, pre svega putem propagande na internetu.\nOn se osvrnuo i na saradnju SAD i NATO-a, rekavši da će naredne sedmice razgovarati sa čelnicima EU i Alijanse o novoj američkoj politici po pitanju bezbednosti.\n„Evropa mora da razume da će veću bezbednost osigurati većim ulaganjima. Naši neprijatelji, koji prete našim institucijama, i dalje su aktivni. Ja ću taj stav sledeće nedelje ponoviti na susretima sa čelnicima NATO-a i EU“, zaključio je Tilerson.


Izvor: RTS, 14.Jun.2021, 10:53\nUNHCR i Branka će u narednom periodu raditi na izgradnji boljih uslova za život izbeglica u Srbiji, prvi korak je video "Izgubljeni snovi".\nSvojim dosadašnjim javnim angažmanom Branka je pokazala veliku empatiju prema ljudima koji su bili prinuđeni >> Pročitaj celu vest na sajtu RTS << da napuste svoja ognjišta i, kako navode, sigurni su da će u budućnosti zajedno uraditi mnogo na izgradnji boljih uslova za živote izbeglica u Srbiji.\nOvom vešću UNHCR počinje seriju događaja i inicijativa koje organizuje zajedno sa svojim partnerima, a koji će vrhunac doživeti na proslavi koju priređuju povodom Svetskog dana izbeglica.\nKao zajednički poduhvat UNHCR-a sa Brankom Katić, nastao je kratki video "Izgubljeni snovi" – o snovima i nadanjima sirijske dece, prinuđene da odrastaju daleko od kuće, u izbegličkim centrima.\nZajedničko za sve ljude koji su ostali bez doma jeste da oni nisu odustali od svojih snova i nadanja, a cilj UNHCR-a je da, uz pomoć drugih organizacija i istaknutih pojedinaca kao što je Branka, njihovi snovi nikada ne budu izgubljeni.\nRadio Televizija Vojvodine: UNHCR: Branka Katić istaknuta zastupnica prava izbeglica\nProslavljena srpska glumica Branka Katić imenovana za UNHCR-ovu istaknutu zastupnicu prava izbeglica, saopšteno je iz Agencije Ujedinjenih nacija za izbeglice (UNHCR).\nSrpska glumica Branka Katić imenovana je za istaknutu zastupnicu prava izbeglica agencije Ujedinjenih nacija za izbeglice (UNHCR), saopšteno je danas iz te organizacije."Svojim dosadašnjim javnim angažmanom Branka je pokazala veliku empatiju prema ljudima koji su bili prinudjeni da napuste svoja...


Borski okrug dobija 250 kilometara brzih saobraćajnica - Gradjevinarstvo.rs\n20.02.2020. | Tanjug\nMinistarka građevinarstava najavila je izgradnju 250 kilometara brzih saobraćajnica u Borskom okrugu koja će početi 2021. godine. Ministarka je to izjavila tokom obilaska novog mosta preko reke Podvrške kod sela Milutinovac, koji je izgrađen na 50 metara od nekadašnjeg, srušenog u poplavama 2014. godine.\nOna je najavila da predstoji izgradnja brznih saobraćanica koje su, kaže, neophodne tom kraju za razvoj turizma. Podsetila je da Kladovo iz godine u godinu beleži rast broja noćenja, a tome će još više doprineti, dodala je, izgradnja 250 kilometara brzih saobraćajnica u tom kraju.